text:
WILLEMSTAD - Dos hóben konosí riba Media Sosial pa nan Video nan positivo i predikashi tokante di Dios a uni talento pa produsí un kansion pa lanta mas kombibensia entre nos ku ta YDK.
Ayera nan a lansa nan track huntu Ku Un video Clip nobo nobo ku yama: “Ta Dikon Ta Asina”.
E dos hóben nan akí mihó konosí komo Ray Valks i Carolina Valks preokupá pa e forma kon nos mes ta bringa otro a disidí na traha un produkshon pa motivá e pueblo pa nos sostené i no kibra otro. E dos hóben nan aki ta kasa ku otro i ta hasi e trabou di Dios riba facebook. Un total di mas ku 15 mi siguidó riba nan page di Facebook ta sigui e mensahe ku nan ta trese pa dilanti mustrando ku ta solamente atraves di Dios tur kos ta posibel.
Nan ta hasi esaki mandando video i tambe bai live dos bia pa siman riba nan facebook page ku jama Guerreros Di Dios. nan ke logra di trese mas hende pa buska mas di Dios.
E track ta bai over di dikon tin hende nan ku ta kibra otro, envidia otro i ku no ke mira otro jega na un mas mihó bida. Den e kansion Ray Valks ta mustra i ta bisa ku asta awó ku ela kambia su bida i drenta misa buska dios I biba pa Dios,tòg te ainda nan tin kos malu dI bisa di dje i di su kasa. Su kasa Carolina Valks ta bisa ku anke hende ta hasi bon i hasi kos nan positivo den bida semper bai tòg bota haña bo ku bo mes un hende nan ku ke kibra bo i buta pia p’abo kai, anto sin bo hasi nan nada. I ta e motibu ei a buta ku nan a yega na e track ku yama: Dikon Ta Asina.
Nan ta bisa e track ta un manera pa ekspresá nan mes i tambe pa trese un mensahe pa e pueblo kiko pa hasi ora bo haña bo den situashon asina. E mensahe final di e track ta, pa no laga nada negativo di niun hende kibra bo I stroba di logra bo meta nan paso anke bo hasi bon anke bo hasi bo best pa ta un miho hende den bida , semper lo tin un of dos hende ku ke buta pia P’abo kai pero sea fuerte. I tambe loke ku nan ke bisa ku e track ta, pa ban stima otro i kuminsá yuda otro i deseá otro bon paso ta loke bo planta bota kosecha.
Esaki ta Ray Valks I Carolina Valks su promé track huntu. den futuro nan lo bin ku hopi track mas huntu, paso nan ta bezig ku nan mix tape kual yama: Dios Ta E Patron.
Ray Valks I Carolina Valks ta rap huntu bou di e nòmber S.O.G ku ta nifika : Soldier Of God. Ya kaba tin hopi hende ku ta mira e pareha aki komo e bonny and clyde positivo i tambe e
Jay-Z I Beyonce di kòrsou. Pero nan mes nota mira nan mes asina ni tampoko komo artista, pero nan ta mira nan mes komo dos sirbidó dI Dios ku ta Evangelisá i trese lus den skuridat pa pueblo, i ta dor ku nan tin talento den muzik nan ta ekspresá nan mes dikon ta asina, ta un track yená ku letra i kontenido i producie By Big Z Productions i Video clip firma By Berry Oost Videos. nan video clip ta riba YouTube kla pa wak bou di e nòmber: dikon ta asina boso tur por bai tira un bista.


c: text/html

text:
Willemstad - Pa medio di e karta aki nos ta aserká bo persona pa hasi algun pregunta na nòmber di komunidat pa asina nos haña klaridat enkuanto di Refineria di Kòrsou N.V. (RdK) i “Multi Disciplinair Project Team” (MDTP) relashoná ku e proyekto di renobashon di Refineria Isla.
Nos komo parlamentario ku masha preokupashon a tuma nota un biaha mas di deklarashonnan den media tokante supuesto inregularidatnan rondó di RdK i MDTP. E echo ku a firma un “Head of Agreement” (HOA) ku e kompania estatal di China, Guangdong Zhenron (GDZR) e informashon aki riba menshoná lo no ta na bienestar di e negosiashonnan ku tur e konsekuensianan ku esaki por trese kuné pa ku e proyekto di e magnitut aki. Un proyekto ku lo ta un katalisator pa nos ekonomia ku lo bai generá entradanan kuantioso pa gobièrnu pa asina e por mehorá nos situashon sosial i edukashonal di nos komunidat.
Nos komo Parlamentario ta mas alerta ainda pa e echo ku RdK dia 13 di yüni último korte a duna veredikto enkuanto e mal maneho ku a hiba pa ku entre otro RdK. Nos ta sumamente preokupá di e informashonnan ku nos a tuma nota di dje.
Mirando e forma kon diligente ku bo persona a bin ta atendé ku entre otro e Ministerio di Asuntunan General nos ta konvensí ku bo persona lo bai atendé ku e supuesto iregularidatnan ku a wòrdu señalá i denunsiá, tantu na ministerio públiko komo den prensa. Nos mester di klaridat i trankilidat pa e proyekto(nan) ku nos tin ku sigui desaroyá huntu ku GDZR pa asina esaki no tin ningun estorbo ku por peligrá e desaroyo aki.
Teniendo na kuenta ku e situashon sumamente preokupante i alarmante akiriba menshoná i pa evitá innesesariamente ku e proyekto ku GDZR ta kore peliger. Nos ta urgi minister pa tene kuenta ku e siguiente preguntanan di miembronan di parlamento di Kòrsou.
Preguntanan ku nos komo parlamentarionan ke haña kontesta di minister riba nan ta lo siguiente:
1. Minister por informá parlamento ku minister ta na altura di e deklarashon tendensioso ku a sali den media tokante di RdK i tambe di MDTP? Si esaki ta e kaso kiko ta e informashon ku minister ta disponé di dje?
2. Si e deklarashonnan akiriba menshoná ta kuadra ku realidat kua ta e pasonan ku minister lo bai tuma pa evitá ku esaki por tin un impakto negativo riba e negosiashonnan ku GDZR?
3. Nos por haña un bista riba ki término di tempu minister lo bai atendé e supuesto iregularidatnan akiriba menshoná?
Teniendo kuenta di e preokupashon grandi ku tin den komunidat enkuanto RdK i tambe MDTP nos ta keda pendiente pa un kontesta rápido riba nos preguntanan.
Na nòmber di Frakshon di Partido MAN den Parlamento di Kòrsou.

robotstxt: allowed

filter: keep


text:
ORANJESTAD(AAN): Departamento di Impuesto a cuminsa cobra caba pa plachi di number di auto. Segun directora di e departamento, Luenne Gomez-Pieters, ta brinda oportunidad na nan clientenan pa por cuminsa haci pago di impuesto di vehiculo di motor.
Normalmente fin di November, cuminsamento di December, den e aña aki no ta diferente. Ta basta satisfecho si mira e fluho di cliente y pagonan cu a cuminsa drenta pa e impuesto di vehiculo di motor 2018, por bisa cu tin 4800 cliente cu a paga caba nan plachi di number pa 2018.
Esaki ta hopi bon, mirando cu e feedback cu ta haya cu no kier para den rij y pa fin di Januari e deadline lo bay bin. Nan ta probecha pa haci uzo di e oportunidad aki awo y bin paga e impuesto di vehiculo di motor.
Tambe a ripara cu esnan cu bin paga ta paga tambe full aña. Manera ta conoci, clientenan cu tin plachi di number A, por paga e impuesto di vehiculo di motor den dos pago, caminda cu e prome deadline ta dia 31 di Januari.
E di dos deadline ta 30 di Juni. Esey ta pa di tres y di cuater kwartaal. Pero e clientenan ta duna feedback cu ta un biaha nan ta bin para den rij y ta paga den un solo pago y esey tambe na final ta yuda e entradanan pa loke ta impuesto di vehiculo di motor.
Ta mira tambe cifranan compara cu aña pasa y pagonan cu a sosode di e aña aki y por remarca cu tin ainda un 8000 cliente cu no a paga nan impuesto di vehiculo di motor di 2017.
Esey tin atencion di Departamento di Impuesto. Durante 2017, a manda varios carta di notificacion, caminda cu e cliente no a cumpli cu e pago di impuesto manera mester ta, pa stimula e cliente pa bin y haci su pago voluntario.
Si esaki no ta e caso, na momento cu nan bin paga nan 2018, nan ta haya nan confronta cu no por procesa e pago pa 2018 si 2017 no ta paga. Esey ta algo cu semper a mantene y ta keda mantene esaki tambe durante aña.


text:
Recientemente sra. Arabella Reyes president di Mary Joan Foundation Aruba a ricibi un cheque simbolico for SETAR como donacion.
Durante luna di october SETAR a bin cu e idea pa yuda Mary Joan Foundation cu ta haciendo un tremendo trabou den conscientisacion y prevencion di cancer di pecho. Den e luna aki, SETAR a dicidi cu cada benta di un celular Akua MK5 Smartphone SETAR a duna Afl. 10,- na Mary Joan Foundation.
Awor ta asina leu cu SETAR a forma un bunita suma pa presenta Mary Joan Foundation como donacion. SETAR a invita Sra Arabella Reyes Presidente di Mary Joan Foundation pa ricibi e donacion aki.
Riba e potret por mira momento cu Arthur Ruiz, representante di departamento di Mercadeo di SETAR a haci entrega di e cheque na Sra Reyes di Mary Joan Foundation na e oficina principal di SETAR na Seroe Blanco.


text:
Recientemente a sali den rednan social, particularmente riba 24ora.com y den Bon dia Aruba, un articulo titula: “Ta reinando disgusto formal entre trahadonan di DVG” den cual mi nomber y fam y funcion completo a wordo saca, den 24ora.com te hasta cu potret di mi cu mi futuro esposa. Mi ta kere ta na su luga pa bisa dos cos tocante e asunto aki.
Na prome luga ta hopi lamentabel cu un Director, enbes di defende su mes cu hecho y punto nan clave di con bon e ta funciona, a prefera di ataca mi den media y haci’e un asunto personal, mientras mi ta fungi como delegado di sindicato T.O.P.A. na pia di trabou. Acaso Director tawata kier pa tur hende wak cu berdaderamente tin intimidacion y dictadura na DVG? Te aworaki mi no a ricibi ningun reclamo por escrito ni verbal di ningun miembro di T.O.P.A. na DVG ni di otro colega cu nan no ta para tras di mi como delegado. Actualmente den un forma of otro 90% di trahadonan ta para tras di e accion nan tuma.
Ainda mas, ta lamentabel cu Director a permiti pa hende baha un potret riba Facebook di mi cu mi futuro esposa y a publica esaki sin nos previo permiso riba 24ora.com. Esaki ta den violacion di art. 20 di Auteursverordening. E director a viola tambe cu su acusacion nan su obligacion di secresia (geheimhoudingsplicht). Como tal mi a entrega un keho cerca Minister di Salud pa motibo cu esaki ta un acto castigabel segun LMA. Mi ta spera tambe cu e medio nan cu a publica e articulo sin consulta hecho lo por rectifica tambe, segun etica di periodismo. Fuera di esey ta un lastima cu e director, na luga di traha duro pa lanta Salud Publico, ta opta pa continua cu intimidacion y maneho di dictadura. Riba diahuebs 31 di mei a tuma luga un reunion general di tur e cabesante nan di DVG. E unico punto di agenda tawata mi persona/inkietud den DVG. Berdaderamente esaki ta e punto di agenda mas importante pa Salud Publico? Mi ta spera cu pueblo di Aruba por forma awor e imagen completo di loke berdaderamente tawata bibando den DVG. Cu reina husticia y paz pa nos tur!
Atentamente,
Jayburtt Dijkhoff


text:
Mirando e exito rotundo di aña pasa, Lotto e loteria di Aruba un bes mas lo aporta na e careda di coremento mas prestigioso riba nos isla, esta e Aruba International Boulevard Race, cu e aña aki lo celebra su di 58 aña di existencia. Manera ya un tradicion, e Boulevard Loop semper a ser teni en conexion cu e celebracion rond di Dia di Rey esta 27 di april. Den pasado esaki tabata Dia di La Reina, 30 di april, organisa pa varios aña door di Oranje Vereniging, bou guia di Jos van der Schoot, den felis memoria hunto cu ayudo di e conocido comerciante di Sport Caribe, sr. Harry Jansen kende tabata e iniciador di e prestigioso Boulevard Loop.
Den su inicio ta masha poco persona tabata participa na e Boulevard Loop pero mirando e interes den nos comunidad cu a bira mas conciente di haci movecion y ehercicio e careda a bira uno sold out, pues e cantidad di participante a sigui crece. Ya pa di dos aña aki e organisadornan esta Aruba Triathlon Association lo tuma alrededor di 600 persona pa participa na esaki. Pa varios aña e ruta di Boulevard Loop a keda uno mescos unda e recorido di 10km lo inicia na Malmok y termina na Aruba Port Authority. Mas cu claro debi na e popularidad algun coredor for di exterior lo bini Aruba pa participa na e prestigioso careda aki. E di 58 edicion di e Boulevard Race lo ta diabierna 27 di april proximo cuminsando pa 5.30 di atardi.
Mester bisa tambe cu varios coredor femenino y masculino elite di Aruba ya caba a confirma nan participacion mientras no por laga afor e fiel ekiponan di coremento na Aruba manera Aruba Malmok Runners, 297 Runners Aruba, Running Princess Aruba, Good 2 Be Active, ADRA, i-Run Aruba y Run for Your Heart como tambe TMT y Swikers Tri. Lo tin bus disponibel na Aruba Ports Authority pa hiba e atletanan na e start. E busnan lo sali 4:00, 4:15 y 4:30 pm. Pickup package na Aruba Ports Authority lo ta dia: 25 y 26 di april 4:30 – 7:30 pm. Mester bin cu ID y recibo. Inscribi prome cu 14 di april pa haya e prijs na awg. 30,00. Pago ta na IBISA y esaki por sosode te dia 20 di april.
Cumprando weganan di Lotto, e Loteria di Aruba manera Catochi, 1-Off, Big 4, Zodiac, Wega di Number Korsou, Lotto di Dia, Lotto 5, Mini Mega cu su Mega Plus y e diferente weganan di Raspa Y Gana bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Stichting Sportsubsidie Aruba
Lotto un biaha mas lo patrocina e Aruba International Boulevard Race
Mirando e exito rotundo di aña pasa, Lotto e loteria di Aruba un bes mas lo aporta na e careda di coremento mas prestigioso riba nos isla, esta e Aruba International Boulevard Race, cu e aña aki lo celebra su di 58 aña di existencia. Manera ya un tradicion, e Boulevard Loop semper a ser teni en conexion cu e celebracion rond di Dia di Rey esta 27 di april. Den pasado esaki tabata Dia di La Reina, 30 di april, organisa pa varios aña door di Oranje Vereniging, bou guia di Jos van der Schoot, den felis memoria hunto cu ayudo di e conocido comerciante di Sport Caribe, sr. Harry Jansen kende tabata e iniciador di e prestigioso Boulevard Loop.


text:
BERLIN, – Paul Pogba aktualmente ta konsentrá ku e selekshon franses pa asina bai disputa e partidonan korespondiente na UEFA Nations League, na unda nan mester bai enfrentá e selekshonnan di Alemania i Hulanda.
Tabata akinan ku nan puntr’é pa e posibilidat di firma ku Barça, na unda e franses a laga porta habri pa kualke spekulashon den futuro.
“Ken sa kiko ta bai pasá den e próksimo lunanan”, asina Pogba a duna di konosé.
“Akualmente mi futuro ta den Manchester United, sigur te na winterstop. Ainda mi tin un kontrakt ku ekipo aki i ta einan mi ta aktualmente, pero ken sa kiko ta bai pasá den e último lunanan”.
Esakinan tabata e palabranan di e mediokampista franses riba e pregunta pa e interes riba FC Barcelona.
“ Tin kosnan kumi por papia i tin kosnan mi no por, paso si mi hasié lo mi keda sanshoná”, asina Paul Pogba a bisa algun dia pasá pa asina manifestá ku no ta sintié nada kontentu den e ekipo di Manchester United. Su deseo ta di bandoná e ekipo mas lihé ku ta posibel.
Segun e report’é, ‘Mou’ a pidi Pogba pa e stòp di publiká su kehanan di inkonformidat, i tambe ku e si e ke bandoná e ekipo di nobo e pidi un transferensia.
For di algun luna atras a keda publiká ku e relashon entre e manager i e hungadó ta kompletamente kibra.
E relashon malu ku e ku tin aki ku Jose Mourinho ta e motibu prinsipal pa su salida, ya ku e propio hungadó a duna di konosé ku su relashon ku e manager aktualmente ta estriktamente profeshonal so.


text:
CARACAS, Venezuela- E cantante Venezolano “Nacho” a denuncia a trabes di rednan social cu su paspoort ta den beslag na Venezuela. Den un video e ta bisa cu su paspoort ta reteni.
” At’ele aki pa e fastiosonan di gobierno, pa nan no bisa cu mi a bay Miami, pasobra mi no tin manera di bay wak mi yiunan”, e artista a afirma den un video.
“Nacho” a cancela tur su biahenan pa Venezuela door di su desacuerdo cu e gobierno di Nicolas Maduro. Sin embargo, e cantante tin varios dia den e pais ya cu e mester a renoba su paspoort.
Den un potret e artista a bisa cu e ta spera di bolbe bek pronto banda di su yiunan.
E cantautor ta un di e tanto Venezolanonan cu tur dia ta invita na cambio den su pais.
Fuente: http://www.noticiasrcn.com
Gobierno Venezolano ta retene paspoort di cantante Venezolano “Nacho”
CARACAS, Venezuela- E cantante Venezolano “Nacho” a denuncia a trabes di rednan social cu su paspoort ta den beslag na Venezuela. Den un video e ta bisa cu su paspoort ta reteni.


text:
Destinacion di medionan cu a sobra di Fondo Desaroyo Aruba
E 16 miyon florinnan Arubano (mas o menos 9 miyon euro) cu sobra di e fondo di desaroyo, Fondo Desaroyo Aruba (FDA), lo keda destina riba corto plaso pa drechamento di entre otro caminda y demas infrastructura, causa pa e mal tempo na Aruba na luna di november 2016, bon gobernacion, desaroyo duradero, mantencion di ley, enseñansa y proteccion di naturalesa. Ta uza e placa pa naturalesa principalmente pa proteccion di e rifnan di coral. Esaki Minister President di Aruba, Mike Eman, y Minister di Asuntonan Interno y di Relacionnan di Reino, Ronald Plasterk, a cumbini awe.
Entre 2000 y 2016, den cuadro di e relacion di cooperacion nobo entre Aruba y Hulanda, a ehecuta seis programa di mas aña na Aruba. Tur dos pais a deposita placa pa esaki den e fondo di desaroyo, Fondo Desaroyo Aruba (FDA). Hunto cu FDA a financia 763 proyecto den e periodo aki, cu un balor total di mas cu 500 miyon florin Arubiano, reparti entre e sectornan: calidad di gobernacion, enseñansa, salud publico, desaroyo economico duradero, mantencion di ley y Producto Aruba. Fin di september ta sigui e cuenta final di Fondo Desaroyo Aruba.
Image: Foto: Jurgen Huiskes Imagen: © BZK


text:
E wega di siman 15 aki, hopi crucial pa SV Britannia, a cuminsa a “todo vapor” pa e oncena di Piedra Plat, controlando e bala y tempo di wega, cu hopi hamber pa e tres puntonan valioso. Dakota biniendo di un racha di desapunte desde e comienso di e di dos mita di e campeonato, no tabatin solucion pa e atake “agobiante” y constante di Britannia, na minuut 11, Sebastian Montoya a anota un joya di gol di un bon distancia cu a bay para den nobenta grado riba cabes di e portero di Dakota, Eric Abdul, haciendo e wega 1-0 pa Britannia. Dakota un poco impaciente, cual tambe ta nan caracteristica den e ultimo partidonan, no tabatin un bon reaccion inmediato. Nan salidanan no tabata coordina, no tabatin distribucion den midveld, tabata mas bien pase nan largo y hopi coremento, den un dado momento Britannia a hasta cuminsa hala un poco atras, neglishando e medio campo, ta mane ningun di dos ekiponan no tabata kier a posee e mid-veld, e
wega a bira uno di “ping pong”. Un wega cu no tabata mucho bistoso, mas bien uno di bastante lucha cu dalmento en bes di toke di bala y weganan den aire.
Ta banda di minuut 18 Dakota a realisa cu nan por drenta un poco mas for di meimei den medio campo. Despues cu al fin e Dakoteronan a desifra esey y na minuut 19 ta haya un bon chens unda Leomar Croes ta hera empata, pero di eynan Dakota a keda cu e iniciativa di e wega, awo como e protagonista absoluto e ‘geel cu pretonan’ a cuminsa haya hopi mas yegada, pero, mester a sigui traha duro paso e gol no tabatin fin di yega. E wega mes entre tanto tabata duro pero ainda sportief, hungadonan tabata disculpa nan mes ora tin “foul”, ta duna otro man, tur indicacion positivo ainda. Britannia entre tanto tabatin poco salida, asina mes cu Dakota no a press halto,
Britannia tabata mas bien cauteloso, kizas tratando di preserva un bentaha minimo y tres punto importante, pero asina tempran? E lucha di Dakota pa score no tabata facil, pero ‘cu pasenshi ta gana gloria’ (si solamente e hoben nan di Dakota reconoce esey), nan gol di empate al fin a yega na minuut 42 pa medio di e motor den delatero di Dakota, Sherman Monticeuex. Un gol lastra cu precision cu a pasa full na man drechi di e portero di Britannia, Jean Carl Henriquez. Dakota 1
Britannia 1 tabata tambe e resultado na halftime.
E segundo tempo a sigui cu Dakota cu mas proposito, ainda sin mucho precision si, tabatin bastante dalmento di bala y coremento atrobe, di traha wega di patras usando e volantenan un tabatin mucho. Entre tanto e wega a cuminsa bira mas duro cu hopi gritamento y pushamento riba veld, poco poco tabatin mas tension entre e oncena nan y e arbitro principal di wega a perde e autoridad riba tereno, te na final di e wega ta hopi cos a pasa, agresion fisico, e griteria entre fanaticonan tambe a haya un tono hopi mahos, cosnan cu nos futbol no mester. E wega bruto di banda pa banda tabatin oportunidad pa ambos ekipo anota e gol di bay ariba. Dakota cu mas
hende den atake y Britannia cu contra-golpi, nan por a tira mas hende den atake si. Hopi carchi geel nan a cay, kizas un poco laat, pero no a stop e wega duro riba veld. Dakota a busca mas y a haya nan gol di bentaha na minuut 61 pa medio di Keanu Maduro.
Awor si Britannia a sali “todo por todo” pa empata e wega pero un poco laat, tambe cu tur e distraccion nan riba tereno, no por a haya un manera, asina tambe wega a caba meimei di agresion riba cancha, Dakota a sobrevivi pa tur tres punto. Den tur e bululu nan aki un lus positivo tabata Sherman Monticeuex, pa su trabou y talento el a bira nos ‘man of the match’. Resultado final Dakota 2 Britannia 1. Dakota tin awo 32 punto y nan ta temporalmente den di dos luga sperando e resultado di Estrella vs Nacional.
Britannia cu e derota aki ta kedando pafor di Playoff, nan ta den di cinco lugar cu 25 punto tras di Bubali cu tres wega mas pa hunga.


text:
ORANJESTAD – Temporada di aña escolar ta yegando su final un biaha mas y ya caba Instituto Biba Saludabel y Activo, IBiSA hunto cu ASU tin su programa di vacacion cla pa ofrece na nos muchanan. Ta bon pa mayornan planea y regla for di trempan e vakantie di nan yiunan. ‘Ban Move Camp’ ta un actividad cu ta wordo organisa anualmente door di Ministerio di Deporte, IBiSA y ASU.
Esaki ta e ‘vakantie camp ’ cu ta wordo organisa den luna di juli y cada siman e concentracion ta na un localidad diferente. E aña aki e prome siman di e camp ta na Compleho Deportivo Frans Figaroa na Noord, e di dos siman ta sigui na Centro Deportivo Betico Croes na Sta. Cruz y e ultimo siman e ta tuma lugar na IBiSA Sport Centrum na San Nicolas.
Camp na Noord:
Inscripcion ta habri primeramente pa e prome siman di camp cu ta e localidad na Noord. Pa esaki por cuminsa inscribi for di dialuna awor dia 30 di mei 2016 te cu diabierna dia 10 di juni 2016. Esaki ta posibel for di 8’or di mainta te cu 12’or di merdia y for di 1’or di merdia te cu 4’or di atardi, SOLAMENTE na oficina principal di IBiSA situa na Frankrijkstraat 1. Durante dos siman ta duna oportunidad pa inscribi, pero IBiSA ta corda mayornan cu tin solamente 100 cupo disponibel den e camp. Na momento cu yega e cantidad di cupo, no ta tuma mas inscripcion. Alabes ta informa na mayornan, cu no ta tuma inscripcion mas riba e dia di camp mes. Pesey ta pidi mayornan pa acudi trempan y sigura e cupo di bo yiu. E ‘Ban Move Camp’ na Compleho Deportivo Frans Figaroa na Noord ta tuma lugar den e siman di 11 pa 15 di juli 2016.
Rekisito na momento di inscribi:
Un mayor of voogd di e mucha mester pasa personalmente pa inscribi y mester trece e carchi di AZV di e mucha pa por registra su number di AZV pa e wordo sigura. Na momento di inscripicon ta haci e pago tambe. E costo di participacion na e ‘vakantie camp’ ta Afl. 25,- pa 1 yiu. Pa 2 yiu esaki ta Afl. 40,-. Y pa 3 yiu e participacion ta bira Afl. 60,-. E costo di participacion ta pa mucha pa siman, y e ta encera cu e mucha ta ricibi un T-shirt y tambe 1 sandwich, 1 juice y 1 fruta pa dia.
Siman di ‘Ban Move camp’:
E orario di e ‘vakantie camp’ ta for di 8’or di mainta pa 1’or di merdia. Y ta pa muchanan di 6 pa 14 aña cu ta bayendo Scol Basico. Durante e camp, e muchanan ta haya un programa organisa y varia cu ta encera ‘Deporte y Movecion’ tur dia. Pa mas informacion por tuma contacto cu oficina di IBiSA.


text:
Varios hende ta haciendo pregunta riba e legalisacion di e diploma di Arubianonan cu ta studiando na Costa Rica y Colombia. Prome minister di Aruba, Evelyn Wever-Croes, esaki ta den un fase mas avansa cu edad di pensioen. Esaki ta wordo yama comision di BIG. E comision aki a reuni hopi biaha. Minister Dangui Oduber di salubridad, ta esun cu ta guia e comision. Wever-Croes tin un representante den e comision, cual ta dr. Gerrit Croes y a informa prome minister cu nan ta hopi avansa den esaki y cu ta bin un solucion.
E prome minister a menciona cu aunke ta un solucion temporal cu por cuminsa uza nos specialistanan, nos dokternan den e region y despues ta regl’e na un manera mas structural. E prome minister a wordo sigura cu esaki ta un anuncio cu dentro di poco minister di salubridad lo bay haci.
Esaki sigur, ta un bon noticia y por spera cu nos propio mediconan por haya e trabao aki necesario. Y esey ta mega di gobierno, segun prome minister Evelyn Wever-Croes.


text:
E ‘Clasico di Aruba’ entre SV Dakota y SV Estrella ta semper un partido di hopi expectativa entre dos ekipo tradicional di Aruba su futbol maximo. E dos ekiponan aki entre nan tin mas di 25 titulo nacional y algun ‘Copa Betico Croes’ tambe. Den e temporada aki nan a midi forsa den tres ocasion, dos biaha den campeonato regular unda Dakota a gana 4-1 den e prome wega entre nan dos den e campanja, pa despues perde cu Estrella 2-1 den e di dos vuelta, nan a topa tambe den e final di ‘Copa Betico Croes’ unda Estrella atrobe a sali victorioso 1-0.
Estrella ta biniendo for di e contundente victoria riba SV Britannia pa anotacion di 2-0 prome cu e protesta y controversia, mientras cu Dakota ta bin di perde cu SV Deportivo Nacional pa e minimo score di 1-0. E wega aki cu previamente a wordo pospone, debi na e situacion di protesta relaciona cu e participacion di Jean-Pierre Van der Linden di Estrella, no a defrauda, p’esey e ta e ‘Clasico di Aruba’. E partido aki tabatin bon acogida di e fanaticonan, pero mas importante tabata e ambiente cu a reina na stadion CDGT.
E prome cuarto di wega tabata uno di intensidad, velocidad y tension. Ambos ekipo a bai di biaha den atake usando nan hombernan di velocidad, aki no tabatin tempo pa studia otro of posiciona bo ekipo den un schema tactico riba tereno, atake tabata e nomber di e wega. E atakenan di dos of tres pase y hopi coremento tabata impresionante, Estrella a insisti hopi cu Norvianel Naar y Hugo Robert den nan banda y Dakota a purba hopi na banda links cu Sherman Monticeuex y Ricky Hodge na banda drechi, tur dos ekipo tabata “bypass” e medio campo, y purba sorprende cu ofensiva relampago dilanti, pero tambe por a mira duelonan individual hopi interesante den e transcurso di e prome tempo aki, por ehempel Joel Geerman cu Ricky Hodge, Leroy Oehlers cu Phaedrick Baromeo y Miguel Gutierrez cu Sherman Monticeuex.
Yegadanan tabatin hopi di ambos banda y algun tiro di peliger riba porteria, un cu mester menciona ta un pentracion na minuut 15 di e defensor Oehlers di Dakota despues di a gana un bala for di Baromeo pa crusa e bala riba pia di Ferkant Sophia cu a los un tiro den careda pa e portero di Estrella Injerreau Navarro hasi un atrapada sensacional, esey tabata un di Navarro su tantisimo intervencion den e wega aki.
E prome gol di e wega a cai net na final di e prome tempo den extra tempo na fabor di Dakota pa hasi e wega 1-0, Ricky Hodge cu a hasi un escapada na banda robes pa crusa perfectamente riba pia di Albert Francis cu a laga Pancho Croes atras pa fusila cu un bunita volley e portero Navarro, y asina halftime a bay aden.
E segundo tempo a cuminsa cu velocidad halto atrobe, sigiendo e “toma y dame” di e prome tempo. Estrella buscando penetracion di biaha tambe tratando di explora si Dakota lo tin un lapso mental e biaha aki. Un wega intenso ainda di banda pa banda a sigui sin cambia, pero ta Estrella a cuminsa hasi e yegadanan mas peligroso awo. Phaedrick Baromeo, pero especialmente Norvianel Naar cu su wega desekilibrante a cuminsa tuma efecto y na minuut 57 ta Naar mes, un delantero, despues di un desempenjo fisico extraordinario a bringa un bala casi full patras den banda di Estrella contra tres hungado di Dakota, pa horta e bala core un poco y mira Hugo Robert linea robes, hasi un pase perfecto, Robert a penetra unda e defensor George Tromp di Dakota a comete un infraccion chikito riba Robert, pero contacto tabatin sigur, ‘net’ den e area penal, pa duna e Naranjadanan e penalty cu a wordo cobra perfectamente pa Anwar Kock na minuut 59 pa hasi e wega 1-1.
Estrella no ta sinta riba e empate aki y tambe a cuminsa defende Dakota hopi mas miho considerando tambe cu tanto coremento Dakota a baha intensidad un poco, ta logico, pero Dakota a cuminsa laga buraco atras den nan defensa, kizas na e momento ey nan por a cambia nan wega un poco pa acomoda e ekipo cu un formacion diferente, e salida di Fercant Sophia tambe tabata un poco stranjo ya cu Sophia a hunga un tremendo prome tempo. Enfin, Estrella a cuminsa impone mas for di minuut 64, tambe hasiendo pressing halto riba Dakota, e dupla Baromeo y Naar a cuminsa tuma efecto, mientras cu Dakota a cuminsa bira negativo, carchinan tambe a cuminsa cai mas.
Na minuut 80 despues di un intercepcion di Miguel Gutierrez den mita di cancha, di biaha a pasa e bala pa Phaedrick Baromeo cu for di 25-30 meter a los un tiro pa un joya di gol cu a drenta casi den nobenta grado na su banda robes unda niun portero lo por yaga hamas. Baromeo a hasi e wega 2-1 pa e Santacruseronan.
Dakota a perde estribo y proposito despues di e fantastico gol di Baromeo, Estrella tabata dominando tambe debi cu nan si a cambia nan strategia compara cu prome tempo. E abehanan tabata hayando hopi contratempo tambe cu e pressing halto di Estrella. Asina e Naranjadanan a yega na consolida e victoria den e wega aki, e stokada final a yega na minuut 3 di extra tempo (93’) den e persona cu a traha duro cu bala y sin bala, y a tuma hopi pa su ekipo sin duda, Norvianel Naar, cu a haya su gol mereci despues di a “hustle” y loft un beyesa di bala riba portero pa concreta asina e victoria contundente pa Estrella.
Estrella cu 6 punto den dos wega awo ta lider di e Play-Off 2017-2018 y ta candidato serio pa yega final. Dakota ta sufriendo, nan a keda sin punto despues di dos wega di Play-Off, un ekipo asina atletico y talentoso pero tambe hoben, cu na cierto momentonan sa perde concentracion sea tactico of disciplinario, mester analisa y liher ta kiko ta causa cu un ekipo asina solido por yega na perde wega, futbol ta un wega bunita pero tambe cruel ora bo perde asina. Nos ‘Man Of the Match’ Phaedrick Baromeo pa su actuacion den midveld pero mas ainda pa e joya di gol cu el a anota den e wega aki, un decision hopi sera entre Baromeo y Naar por cierto.
Like this:
Like Loading...
Related


text:
Juni 14, 2018: E mihor productonan pa laba bo paña y e marcanan mas conoci rond mundo, Tide, Gain, Downy, Ariel, Dreft y Bounce a uni forsa den un campaña grandi unda ta duna consumidornan e oportunidad pa gana mas di mil premio instantaneo y participa pa gana un wasmachine of dryer di Friomax.
Sea bo ta uza e detergente number 1 na Merca Tide, ta encanta e holornan eskisito di Gain, ta uza Ariel pa bo pañanan mas blanco, of Dreft pa bo paña di baby, tur marca participante den e campaña ta ofrece e limpieza, suavidad y blancura cu tur consumidor ta exigi y merece.
Durante e ultimo luna e team promocional di Compra, distribuidor di e marcanan aki a bishita tur districto y parti cientos di premio incluyendo tickets di cinema, voucher di gasoline, bon pa haci compras na supermercado, massage gratis, facials gratis, tas gratis, basket di producto y hopi mas. Esaki ta e ultimo weekend pa participa, corda pidi bo “scratch card” cerca e cahera na supermercado participante ora bo cumpra 2 producto diferente di Tide, Gain, Downy, Ariel, Dreft of Bounce cu balor minimo di Afl. 15.00.
Si e consumidor tin un carchi ganado, mester presenta cu e carchi hunto cu recibo original na Compra LTD pa reclama e premio of join e team promocional diabierna 15 di Juni na Noord Supermarket di 4pm pa 7pm y diasabra 16 di Juni na Super Food di 10am pa 2pm y di 4pm pa 8pm. Tambe na final por deposita e scratch card cu nan nomber, adres y telefon y e recibo original den e cahanan promocional situa na supermercado participante y participa pa gana un wasmachine of dryer di Friomax!


text:
Dama chofer a bay take chance pero no a ripara cu pick-up tabata lastra un boto y a bay dal riba e trailer
Diamars mainta a drenta informe di un accidente cu hende herida banda di Cayena Mall na Caya G.F. "Betico" Croes, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda un dama chofer a bay take chance pa pasa tras di un pick-up di Kustwacht pero e dama no a ripara cu e pick-up tabata lastrando un boto riba trailer y e dama a bay dal riba e trailer di e boto. Debi na e impacto un dama pasahero a bira malo y a solicita presencia di ambulans. Na yegada di e ambulans nan a atende e victima.


text:
Willemstad – Durante e siman tras di lomba Minister di Tráfiko, Transporte i Planifikashon Urbano sra. Zita Jesus-Leito a risibí Minister di Transporte, Komunikashon i Sektor Primario di Aruba sr. Chris Romero di bishita.
Sr. Romero a realisá un bishita di trabou na Kòrsou kaminda e la reuní ku diferente servisio di Ministerio di Tráfiko, Transporte i Planifikashon Urbano i kompanianan ku ta kai direktamente bou di responsabilidat di Minister Jesus-Leito.
Meta di e bishita aki ta pa sr. Romero konosé e servisio i kompanianan mas di aserka i tambe orientá riba e posibilidatnan di koperashon entre islanan di Aruba i Kòrsou riba diferente tereno.


text:
ORANJESTAD (AAN): Riba Diamars, docentenan di Colegio EPI Unidad C&T, a reacciona sumamente desapunta cu e entrevista ultimo di minister di enseñanza drs. Armando Lampe, via medionan social, caminda di un forma repugnante ta trata na crea un impresion comosifuera docentenan di EPI, unidad C&T, no ta trahando na servicio di nan alumnonan.
Docentenan en conhunto cu departamento di schoolnan publico (DPS), directiva di EPI y managernan di unidad C&T, manera hende grandi, a caba di yega na un solucion temporal pa un problema cu ta andando.
Nan no a spera cu despues di e acuerdo aki ainda e minister en cuestion, cu niun momento so tabata presente durante reunion di e partidonan ariba menciona, dos dia despues (diaranzon, 6 juni 2018), manera mucha chikito, ta core yama prensa pa duna un declaracion sin escrupulo di marca mayor, usando “leerling staat centraal” como arma pa na su banda haya sympatia di pueblo y di otro banda trata na mancha integridad di docentenan.
Dicho solucion ta desmenti impresionnan falso cu e minister kier trata na crea di e docentenan. Den e caso specifico aki docentenan por prueba cu nan kier y ta traha pa alumnonan door cu ta hustamente nan a pone enfasis y ta luchando duro pa soluciona un problematica structural cu ta andando ya pa mas di 20 aña consecutivo (entre otro: ‘tien nakijkdagen’).
Durante tur e añanan ey docentenan a sa di coopera pa asina e school su cara no tin cu keda na berguenza. Di un dede, awor kier tuma dies. Pa docentenan ta inaceptabel cu paso e organo mas halto di educacion, durante tur e añanan menciona, no tabata capaz di ahusta y mehora dicho structura, awo ta trata na impone trabaonan riba nan.
Den e dicho entrevista e minister no ta para tras di loke e mes a pone den un carta dirigi na e docentenan. Nan ta mira con facilmente e minister aki ta cambia di posicion y palabracionnan loke ta conduci na confusion- y frustracionnan. E minister cu ta usa “de leerling staat centraal” cu tanto formalidad no ta realiza cu di e forma aki ta e mes ta bezig ta boycott nos futuro ciudadanonan? Ta claramente bisto cu e minister en bez di asumi su responsabilidad, di un forma baho ta trata na schuif esaki un banda puntando awo, di un dia pa otro, dede riba docentenan.
Otro ehempel di e maneho controversial di e minister actual ta durante di su rondanan encuanto independisacion di DPS caminda e no tabata riba un liña den su presentacionnan. Consecuentemente su empeño pa sí independisa EPI a crea un esfera amargo bao di docentenan di unidad C&T. Pa completa obra, cu su exprecionan insinuativo den e entrevista en cuestion, e minister no ta yuda drecha e ambiente.
Docentenan ta termina declarando cu nan no kier tin ni arte, ni parte den semehante mal maneho of politikeria di fanfaria y comokiera ta exigi na prome luga respet y pa e ministerio concerni haci su trabao manera debe ser y soluciona e problematica di e structura ‘once and for all’.


text:
Willemstad—- E drone ku djadumingu a ser konfiská sigur tabata un di esnan ku tabata hasi e buelo riba Prizon unda prinsipalmente e tabata bai baha droga i tambe telefon den e instituto.
Den un entrevista na televishon Señor Floran ku ta na mando di Prizon a splika ku ta hasiendo lo máksimo esfuerso pa asina evitá ku e drone por hasi entrega di droga i tambe telefon den e instituto. Por a komprondé ku últimamente asta ta pone bewaker para na pòst prinsipalmente pa wak yegada di Drone pa konfiská e artíkulonan ku e ta trese kuné pero esaki tòg tabata trese kuné ku e merkansianan tabata yega den man di e detenidonan. Ora tabata pensa ku ta den un blòk so e merkansianan tabata destiná, tabata bai baha esakinan den un otro blòk i e detenidonan tabata sòru pa esaki yega su destino dor di pasa esaki di un blòk pa otro te na momento ku e merkansia yega serka e doño esta esun ku a paga. Por a komprondé ku un telefon entrega via di un Drone ta mas barata ku e otro sistema ku esaki tabata drenta Prizon. Via di un Drone un telefon ta kosta 300 pa baha den Prizon i yega serka e detenido miéntras e otro manera ku e telefon tabata drenta den Prizon ta kosta 700 florin. Den kaso di droga esaki tin un otro preis debí na e kantidat di droga pero ta kuminsá di 500 florin bai ariba. Vigilante por a komprondé ku e Drone ku ta ser usa esta sigur esun ku a keda konfiská djadumingu último ta unu bon ekipá. E drone aki sigur no tabata baha den e instituto pero tabatin un manera un grap instalá na e pianan unda e tabata tene e merkansia ku mester wòrdu hiba i ora ku e bula yega riba e blòk e ta habri e grap laga e merkansia kai unda kasi semper tin un detenido pa fangu esaki òf si e kai abou mes ta kue esaki i mesora bai skonde. Den prizon bo tabata tende ata e “ Para” ta bin esta e drone ta yegando. Tin sistemanan instalá riba e Drone unda fásilmente por mira kuantu buelo esaki a hasi i tambe unda e la hasi esakinan. Sigur esaki ta den investigashon den e dianan aki.


text:
Tur cos ta cla, venue ta hañando su ultimo detayenan, e parti di arte den convention center tambe ta casi cla pa e evento di Caribbean Sea Jazz Festival 2018. Durante rueda di prensa cu a tuma lugar na Renaissance Convention Center, a duna inicio na e weekend di e evento. Cu un presencia basta grandi di prensa, tanto local como internacional, e organisador Erik Eman, a welcome tur presente. Na mesa tambe tabata presente Spike, kende ta cantante di Di-Rect, un banda masha popular mes di Hulanda, cu ta conta cu un cantidad basta grandi di fanatico na Aruba. Como e branding partners nan di CSJF tabata presente Tita Iglesias di ATA, Rowals Werleman di Tropical Bottling Company y Zugheila Lindenborg di Renaissance Hotel.
Como parti di Caribbean Sea Jazz lo ta bay tin “Tribute to Caribbean Jazz Project” cual ta bou di encargo di Andy Narell. Tabata hopi apart pa scucha con e ta conta cu nan mester a train masha largo mes pa nan por a corda e canticanan, paso ta basta tempo a pasa. Tambe lo tin un “Tribute to Sade”, cual ta bow encargo di un talento local, kende ta Jeanoir Koolman.
E evento mes ta cuminsa awe diabierna, cu artistanan mane Jorge Celedon. directamente di Cuba, un banda completamente di sernan femenino, Anacaona, kende ya den pasado a bishita Aruba y a forma parti di CSJFA. Althea Rene, kende lo ta encarga e anochi aki pa e parti di Jazz. Pa loke ta nos bandanan local, diabierna nos lo tin Havana Vieja All Stars.
Diasabra por orguyosamente anuncia cu tin Kathy Sledge, di e famoso banda Sister Sledge. Tambe tin Di-Rect un banda famoso di Rock di Hulanda. Y Diabierna, pa tur nos Jazz lovers, Yellow Jackets y tambe Eric Darius cu su banda, kende lo entretene cu nan seleccion musical di Jazz, R&B, Hip-Hop and Pop
Ticket ainda ta obtenibel na Casibari como tambe na Super Food como tambe via e website www.caribbeanseajazz.com. Prijs ta $65 pa dia y pa e weekend pass $120. Pa loke ta entrada VIP esaki ta cuminsa na $175 te cu $3000. Ta pidi tur hende pa bishita e website pa mas informacion pa nan entrada VIP of nan por jama 588-0211
Tambe nos tin Di-Rect un banda famoso di Rock di Hulanda. Y Diabierna, pa tur nos Jazz lovers nan, Yellow Jackets y tambe Eric Darius cu su banda, kende lo entretene nos cu nan seleccion musical di Jazz, R&B, Hip-Hop and Pop
Nada di tur loke nos a menciona ta posibel sin e patrocinadornan cu aña den aña afor ta kere den e festival aki. Y ta pesei semper nos ta aprecia y duna un danki hopi special na Aruba Tourism Authority (ATA), Tropical Bottling (Chill), Aruba Airport Authority (AAA), Renaissance Hotel, Divi Resorts y tambe Unoca.
Pa mas informacion riba nos festival Caribbean Sea Jazz Festival Aruba 2018 como tambe pa compra di bo ticket, boso por bishita nos website na www.caribbeanseajazz.com


text:
Riba e website aki bo ta haña informashon di gobiernu di reino: topiko-, notisia-, dokumento- i publikashonnan.
Ta dediká masha hopi tempo i kuido pa ofresé riba e site aki, informashon den e forma mas kompletu i mas korekto posibel, informashon aktuál i pa e ta mas aksesibel posibel. Ta hasi tur esfuerso pa mantené e site aki lo mas kompletu posibel i tambe hopi agradabel pa usa. Kontinuamente e site aki ta den desaroyo. Por entrega pregunta, observashon of komentario i sugerensha tokante funshonamentu i estilo di e site aki via e formulario di kontakto.


text:
Posted on Tuesday, July 01, 2014
See more pictures at the bottom.
KOMUNIKADO PA PRENSA
KAMPIONATO NASHONAL ‘ARBO CONSULT’ DI FUTSAL 2014
Resultado di djasabra 28 di yüni di partidonan di Final den sala Errol Rooi na S.D.K.
Di 40 fecha Djasabra 28 yüni
20.30 OCEAN VIEW F.A. v/s THE WARRIORS
Presidente sr. Reginald Martina mester a pidi Famia i Fanátiko di Futsal presente despensa pa e ekipo di The Warriors ku no a presentá i a pèrdè, wòrdu degradá i/o raya outomátiko pa no a presentá pa nan partido final ku ta pa tres o di kuater lugá di Kampionato Nashonal di Futsal di Kòrsou. Ta bon pa informá ku djaweps ku a pasa den e partido di semi final kontra SAN LUCAS e ekipo di THE WARRIORS a pèrdè 7-0.
21.30 SAN LUCAS v/s DON BOSCO
5 4
Golnan di San Lucas Ashar Bernardus ku 4 gol, na di 07’,00”, 18’,00”, 19’,00” i 29’,00”
Golnan di Don Bosco Harold Vargas 1 gol, na di 04’,00”
Sharon Bernardus 2 gol, na di 05’,00” i 22’,00”
Mirco Colina 1 gol, na di 38’,00”
E partido pa kampion a kuminsá ku masha tenshon kaminda coachnan di ámbos ekipo no tabatin ningun klase di dominio riba nan atletanan, sigur ora ku Don Bosco a pika 2-0 dilanti. Tur dos tabata skonde tras di solamente reklamo riba tur loke Huesnan pita.
E tenshon nan a subi dje haltu ei ku Árbitro i Direktiva mester a intervení i papia serio ku e ekiponan pa hunga Futsal na lugá di trata di influensha Huesnan dor di reklamá riba tur desishon di Huesnan. Mayoria biaha sin tin konosementu di regla i sin tin nodi. Resultado ku a dès lusi un partido pa ta un partido di final di Kampionato Nashonal di Futsal di Kòrsou.
Kampion: FC SAN LUCAS
Supkampion: Don Bosco
Tres lugá: Ocean View F.A.
Kuater lugá: Sta Helena Stars
Tambe 12 árbitro a risibí Sertifikado di Árbitro pa partisipá na e klínika di Internashonal di Árbitro di Futsal di 25 t/k 28 di yüni 2014.
Direktiva ta sera e kampionato Nashonal di Futsal 2014, ku Un DANKI Fuerte na Spònsernan, Prensa, Famia i fanátiko di Futsal, Ekiponan, Árbitronan, Dirigentenan i Atletanan.


text:
Copa Noord 2018: Royal Power ta gana Tanki Leendert Giants
E torneo Copa Noord 2018 a continua den fin di siman riba veld di Centro di Bario Noord. Den wega valido pa e promer...
Celebrities ta laga Black Joker den tereno den bom di 7...
Campeonato HEINEKEN fast pitch dedica na Chin Thiel ( q.e.p.d) y e trabuco Wilbert “Wiwi” Maduro a continua riba veldnan na Pos Chiquito. Den...
Director di Lotto a ricibi calendar 2019 di Brazil Taekwondo Stichting
Di-Estefano Wernet di Lotto pa Deporte a ricibi e prome Kalender 2019 di Brazil Taekwondo Stichting. Diaranson mainta director di Lotto pa Deporte sr. Di-Estefano...
Competencia di 1, 3 y 5km di Aruba Dolphins
Manera ta custumber pa hopi aña caba, e club di natacion Aruba Dolphins ta organisa su competencia di 1, 3 y 5km den Commandeurs...
Proyecto ‘Ahedrez ta bay den Bario’ lo start dia 1 di...
Recientemente e federacion di Ahedrez hunto cu Traimerdia a anuncia cu lo cuminsa cu un proyecto super beneficioso pa nos muchanan na Aruba y...
Minister Dangui Oduber a duna reconocimento na S.V. Estrella
Diahuebs atardi Minister di Deporte Sr. Dangui Oduber hunto cu parlamentarroo Sr Edgard Vrolijk tabata presente na veld di S.V. Estrella den e bario...
ABBA a inicia cu bunita ceremonia di apertura
Recientemente Amateur Baseball Bond Aruba a inicia cu nan campeonato di baseball Liga Menor unda nan a tene un bunita ceremonia di apertura den...
ASB 2018 : Jomark Flanegin ta lansa un “one hitter”
Campeonato HEINEKEN fast pitch di Aruba Softball Bond dedica na baluartenan Chin Thiel (q.e.p.d) y e trabuco Wilbert “Wiwi” Maduro a continua riba veldnan...
Na caminda pa un MOU cu FIFA na bienestar di deporte
Diaranson mainta Minister di Deporte Sr. Dangui Oduber a reuni cu FIFA Development Director di e region di Caribe y Africa Sr. Veron Mosengo-Omba...
Cinco atleta preparando pa nan hazaña di dia 11 di november
Bou guia di e maestro Roly Bisslik, e 5 landadonan Gwendoline Kock, Davy Bisslik, Deaxo Croes, Stephan Thijsen y Romar Arendsz a prepara nan...
Chiara Petrocchi y Tiger Taekwondo a gana medaya den e Costa...
Recientemente e scol di taekwondo, Tiger Taekwondo tabata na Costa Rica unda nan a competi den e Open Taekwondo Championship, un di e mas...
Lotto ta felicita Grand Master Chaco Cornelio
Recientemente Presidente di Hall of Fame, Grand Master Gerard Robbins a recorda su boardmembers con e conocido ex- dirigente y referee internacional di taekwondo,...
Celebrities ta manda su ruman chikito The Prodigies cas
Playoff HEINEKEN fast pitch di Aruba Softball Bond dedica na Chin Thiel ( q.e.p.d) y e trabuco Wilbert “Wiwi” Maduro a continua riba veldnan...
Champions League: Barcelona ta gana PSV 4-0
Un triplete di Leo Messi y uno gol di Ousmane Dembélé a duna Barcelona e prome triunfor Europeo di e campeonato. un score amplio...
Aruba presente na TK5 na Corsou cu dos ekipo
Diasabra ultimo a logra forma e dos teamnan pa e di 7 TK5 di Corsou. Despues di basta tempo ta train cu hopi atleta...
Copa Noord 2018: Royal Power ta gana Kudawecha Indians
orneo Copa Noord 2018 a continua diasabra y diadomingo ultimo riba veld di Centro di Bario Noord. Den e di 5 encuentro di Royal...
Centro Deportivo Libertador Betico Croes ta den bon estado
Centro Deportivo Libertador Betico Croes ta den bon estado y ta wordo usa regularmente pa actividadnan di deporte. Aña pasa a haci un trabou di...
Blackhawks y Celebrities ta pika ariba den e serie
Campeonato HEINEKEN fast pitch dedica na baluartenan Chin Thiel ( q.e.p.d) y e trabuco Wiwi Maduro a continua riba veldnan na Pos Chiquito. Play...
Torneo Internacional Bolas Criollas na Boneiro
Papaya Ranch, como representante/organisador pa Aruba di Torneo Internacional di Bolas Criollas den Caribe ta hasi yamada na tur ekipo cu a acepta e...
Ibisa su calender escolar 2018- 2019
Den e prome simannan di scol, IBiSA a cuminsa cu Deporte Escolar, entregando tur scol di enseñanza basico y avanza e calendario 2018- 2019....


text:
Willemstad – Awe e apertura ofishal di e proyekto ‘Huntu Grandi den mi Bario’ a tuma lugá na Hòfi Wayaká. E meta di e proyekto aki ta pa saka grandinan for di nan isolashon i pa stimulá nan partisipashon den komunidat.
E proyekto aki ta un inisiativa di Fundashon Birgen di Rosario den kolaborashon ku Fundashon Nos Ansiano Foster Plan.
Grandinan for di 60 aña ku ta biba den barionan Wishi, Marchena, St. Helena, Welgelegen i bisindario por partisipá na aktividatnan ku ta tuma lugá tur djaweps for di 9 or di mainta te ku 5 or di atardi den Hòfi Wayaká. E grandinan ta haña kos di bebe, kome i kuminda kayente. Pasadia Mi Amparo ta responsabel pa e aktividatnan ku ta wòrdu organisá i e proyekto ta haña sosten di un kordinadó i un grupo di boluntario.
Na diferente manera e dos fundashonnan ta trata na mehorá e salú físiko i mental di e grandinan. Grandinan por diskutí tokante tópikonan aktual, kompartí konosementu i hunga diferente spèl manera domino, dam i “Mens erger je niet”. Regularmente e grandinan por disfrutá di komedia tambe. Tambe ta organisá keirumentu den bus.
Dia 11 di yanüari, Fundashon Birgen di Rosario i Fundashon Nos Ansiano Foster Plan a lansa e proyekto ‘Huntu Grandi den mi Bario’ ku lo kontinuá pa un aña. Na kuminsamentu di e proyekto, nuebe hende grandi a partisipá i e kantidat aki a oumentá na 71 hende grandi. Danki na Fundashon Nos Ansiano Foster Plan ta posibel pa e hende grandi paga tur siman un kontribushon di solamente Naf 5. Señora Corry van Hemert a duna un parti di su herensia na Fundashon Nos Ansiano Foster Plan i e fundashon a usa e sèn pa finansiá e proyekto. ‘Huntu Grandi den mi Bario’ por kontinuá pa un periodo mas largu si Fundashon Birgen di Rosario risibí mas fondo pa e proyekto aki.


text:
Comision Stop Abuso cu accion awe:
ORANJESTAD (AAN) – Marinus Wegereef, ta miembro y vocero di e Comision Stop Abuso, y den entrevista cu Matutino DIARIO, a duna informacion tocante un accion cu nan ta bay tin awe, den cual ta haci un yamada na comunidad pa tur hende bisti na preto.
Esaki relaciona cu e caso lamentable di un señora di nos comunidad cu a perde su bida, como resultado di abuso domestico.
Wegereef, como hende homber, ta considera cu un hende cu ta durf di comete abuso domestico, lanta man contra mucha, contra nan casa, ta un cobarde!
Un persona cu tin problema cu su mes, cu tin problema cu consumo di alcohol, tin cu busca yudanza pasobra un hende normal no ta haci asina.
Como cu awe e abusador ta wordo presenta dilanti Huez Comisario e Comision ta pidi henter pueblo pa bisti na preto y asina duna support na e accion cu nan kier organiza.
E Comision kier vocifera tocante e Plan di Crisis cu tin y pidi gobierno pa implementa esaki no awe, sino for di ayera caba!
Asina Wegereef a subraya, pa gobierno duna e instancianan concerni tur e instrumentonan cu nan mester pa traha, no solamente den personal pero otro aspectonan tambe, entre otro aumenta e “slachtofferhulp”, unda e tin entendi tin dos hende so.
Intencion di e comision ta pa lanza un website unda nan ta pidi pueblo pa bin cu sugerencianan constructivo. E Comision no a lanta pa ataca ni ofende pero pa bin cu sugerencianan constructivo pa hunto logra algo positivo.
Esey a sosode diferente epoca di crisis na Aruba, manera ora Lago a cera na 1985 cu e pais tabata den crisis, pero a traha hunto y a logra recupera.
Idea ta tambe pa dia 30 di Augustus organiza un evento grandi, nacional, pa cual a pidi permiso caba.
E evento aki ta pa recausa fondo pa Fundacion Hende Muher den Dificultad. E lo tuma lugar riba Plaza Alameda na unda lo tin un rueda di prensa pa pidi tur artista local pa uni y traha un programa pa concientiza tocante e problema di abuso domestico, cu a sali foi man caba, mientras tanto tin caso tras di caso aden, segun Wegereef.
Marinus Wegereef a bisa cu enfasis cu hende homber cu lanta man contra hende muher NO TA UN HOMBER! Y a reitera cu esnan cu ta mishi cu hende muher of mucha ta un cobarde. E mester busca ayudo profesional pero abuso no ta e solucion pa resolve un problema cu e persona tin. No tin excuse pa lanta man.


text:
-
Contact
- lionel_326@hotmail.com
Awor si mi ta kla ku muhénan ku kos falsu na nan kurpa.
Reading Time: 3 minutes
Despues di a lucha ku su kos falsu nan, nos a kaba di kome i nos a kana bai outo pa bai kas. El a kue mi brasa i sunchi, susha mi kamisa blanku tur na ‘make-up’ ku ‘lipstick’. Anto e ‘make-up’ ku e muhénan ta uza awendia ta mané kòfi Nestle. A ni pa nada e ko’i no kier a kita fo’i riba mi paña. Dor ku mi a bira nèrvioso, el a hinka man den su pechu, saka bòshi papel pa yuda mi limpia mi paña. Einan m’a ripara ku e muhé no tin tete tampoko. Ta hopi sin konsenshi i sin heful bo mester ta pa bin gaña mi ku bo tin tete! El a frega e papel na mi paña, pone ku mi manga di kamisa a susha mas. Bo ke bisa mi kiko mi ta hasi ku un muhé asina?
Un muhé ku yen kos falsu na su kurpa a her’i kibra mi bida i te asta mata mi. Bo ke sa kiko a pasa? Laga mi konta bo!
Komo un hende hòmber komun i koriente mi a bai sali ku un yùfrou ku segun ami tabata ‘all natural’. Loga e no tabata tin nada ‘natural’ riba su kurpa. Pa di promé, e tabata tin un peluka straño bistí. E kos a keda manera tènt Wigwam riba su kabes. Masha fastioso.
Despues nos a bai kome na Iguana Cafe den Punda. Ami tabata kome un sòpi delisioso. Segun bientu ta supla, kabei di su wimpers tabata bula bin kai den mi sòpi. Sin mi por a ripara m’a guli un kuchara di sòpi ku kabei falsu di wimpers den dje. M’a pega kuminsá tosa, her’i muri. E muhé di mal ora ei no a ni preokupá ku mi, sino mas bien el a bira medio histériko, saka spil fo’i su tas, ku leim ‘Gorilla Glue’ lihé lihé pa drecha su wimpers. Ta hende mester a bin yuda mi, duna mi CPR ku kos.
Despues ku mi a klara, nos a sigui kome, pero un pida kabei di su wimpers falsu a bai den su wowo. Aunke m’a bis’é “Drechi p’abo”, tòg mi a preokupá. M’a bis’é laga mi sak’é p’e. Pero e tabata asina alarmá i nèrvioso riba e echo ku su wimpers ta kitando ku el a dal su man den mi man, pone ku un di su uñanan falsu a kibra. Awó e tin kabei di Wigman, wimpers tur plamá, kabei den su wowo i uña kibrá.
Despues di a lucha ku su kos falsu nan, nos a kaba di kome i nos a kana bai outo pa bai kas. El a kue mi brasa i sunchi, susha mi kamisa blanku tur na ‘make-up’ ku ‘lipstick’. Anto e ‘make-up’ ku e muhénan ta uza awendia ta mané kòfi Nestle. A ni pa nada e ko’i no kier a kita fo’i riba mi paña. Dor ku mi a bira nèrvioso, el a hinka man den su pechu, saka bòshi papel pa yuda mi limpia mi paña. Einan m’a ripara ku e muhé no tin tete tampoko. Ta hopi sin konsenshi i sin heful bo mester ta pa bin gaña mi ku bo tin tete! El a frega e papel na mi paña, pone ku mi manga di kamisa a susha mas. Bo ke bisa mi kiko mi ta hasi ku un muhé asina?
Ora m’a yega kas, mi tabata hole perfume di muhé, ku yen kabei i wimpers falsu pegá riba mi paña, ku mi krag di kamisa tur na ‘lipstick’, anto ku mi manga di kamisa manera kos ku a laba kòfi sin lechi!
Pa motibu di un muhé ku yen kos falsu na su kurpa mi kasá a pone mi drumi pafó riba stupi anto ni un kusinchi ku un klechi e n’ duna mi pa tapa friu i sangura!
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
Leave a Reply
You must be logged in to post a comment.


text:
😀 😀 😀 😀 😀 😀 😀 😀
Hey hey hey… A ta sinterklaas riba su cabay. Pero warda e cabay ey ta parsemi conosi??? Ta na unda ma wak e hmmm Eh eh esey ta e guy di mas dushi cu tin na peanuts con por lubide e guy di mas lief y tutiiiii cu a cumpli su di 91 oopsie 19 aña esta Sergio Nunez. 19 hmmmmm dus esey kiermen nan no ta hibanos sera 😛 so nos ta on hehe Papa happy happy b-day, may all ur wishes come true, bms enjoy it to the fullest y crd behave hmmm or not!! Hehe 😛 Unda e boter di JD a keda?? Wish u the best. Di bo dos amornan…. Sasha & Mariella!!
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Awe mi lovely friend ta cumpliendo 25 anja(omg bo ta gwn wg oud haha),Jean Carlos Maduro. Carlo bo ta haya pabien di parti bo drop dead gorgeous Barbie/Ken friendsnan cu bo tin abandona den koud,Shanouska, Naomi y Jeanmark hahahahha,bms ful Mattel crew.nl…Carlo enjoy your day @ your party cu bo family&friendsnan y muy pronto nos lo topa back,y btw bo matinan tambe ta hayando bo falta den Lwrdn om wahhahahhaaa!!!tc does…xoxo S!!!
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Pabien! awe a haci un aña mas di bida..pa ser exacto 25!!! aña di edad…..e guy di paradera i oosterkade…e movie addict ku ta nenga di bay rehab…jean carlos maduro….e ta haya hopi pabien di tur su amiguito ku amiguitanan di e school ku yama kibra gang ku ta mila, josina, joerina, jean marc, edgard, enrique, naomi, arthur i la sha…nos ta ta manda desea hopi aña mas di bida i salud, corda ku un quart century a bay caba dus make it count…..i ja bosa dia 11 nos ta pasa kibra e fiesta anto despues rek e paranda te mainta :P…dus ja bo sa be pending pa manjan…:P Happy b-dayy i wishing you all the best….xoxoxo
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Awe 10 Dec e prome princesa di cas a cumpli su sweet 12, esta Marvelin Ras, dushi awe bo ta haya felicitacion di full famia cu ta stima bo hopi ! Love u so much.
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Awe 11 di December ta cumpli un aña mas di bida e guy cu ta gusta bebe su starbucks bon HOT y cu ta un Movie Addict….Esta Jean-Carlos Maduro …a.k.a Carlitoss…y el a cumpli 52 aña ..ooops.. OMG.. berdat bo ta “jong” ainda 25 aña.Bo ta haya un macuto di pabien di parti bo Mom, Dad y big Bro .Y tambe Pabien di su resti famia.Sin laga Afo di su Bff’s /panas/panitas di aruba y Hulanda,Mila Josina, Joerina, Edgar, Jean Marc, Shanuska, Rose, Arthur, Luis , Ralph y tin hopi mas pero nan ta too much too mention . Nos tur ta deseabo cu bo pasa un dia sumamente placentero y bms nos lo rek e paranda te mainta :)…y sin lubida e premium bar cu lo bay tin….Dus ta net so cos…nos ta yega sin invitacion..haha.. No worry Surprise is on the way..Be pending pa mayan Anochi…Enjoy this day to the fullest y God Bless You..
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Hiep hiep hoera, e mucha di mas dushi ta haci aña awe. Un caluroso pabien pa nos prinses Roushline cu ta cumpli 18 aña. Cu papa Dios drama su bendicion, jenabo cu salud, amor, paz i hopi felicidad. Ta e mas sincero deseo di bo mami Sharine cu ta stimabo hopi, Clive, Roushan, Ghislaine, Bjorn i Negra. Sunchi i brasa fuerte pa nos yiu i ruman , MUAHHHHH
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Awe ta cumpli su finally 20th year e Rapper want 2 B… Alexander,mihor conoci como “ale”. e ta hnja pabien di su mayornan. su rumannan LUCEly y Antony. tambe e ta hnja pabien di tur su brothernan y su amiganan. especialmente di esun cu ta loko pa bo… y mi ta sigur bosa ta ken, y crda bon mi no a lubida nos momento nn ainda…! mi lo wrda te dia b escohe ami…guess who.
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Awe 11 dec’09 nos ta canta Hiep Hiep Hoera Pa e guy deportista di Dakota cual ta Osbert Croes. Felicitashon bo ta haya di parti bo mama Sica, bo tata Oslin, ruman Osmar I di bo one and only bo Baby forever. Pabien di parti tur e blackjack gang, tur bo friendsnan. Pasa un dushi dia enjoy your day. Corda riba e treat…
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Awe ta haci aña e mucha mas tutu di Aruba, Roushline, tsss. Hopi felicitashon e ta ricibi di su Mami, (papi)Clive, su rumannan, negra, tanta Susy, su primanan Gina, Aishlyne, Shariënne,Veronique, primonan Rygel, Raymond, omo Gochi, omo Chati. Tambe di su Papa Boei, Mama Petra y demas famia, amiga y amigonan. Especialmente di si su casca David. Corda riba bolo pa nos!!
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Awe 11 di December ta celebra 5 aña di felis matrimonio Iris & Bruno Croes. Henter famia Croes y Gomes ta desea boso hopi aña mas jena ku hopi amor, carinjo y respet. Boso ta ricibi brasa y sunchi di parti Marvin & Nelitza, di parti suegro y suegra nan, ruman nan, sobrino y sobrina nan, primo y prima nan. Y especialmente di parti Scooby y Diva. Enjoy your day lovers!!!!
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Pabien ta bay awe pa Iris & Bruno Croes ku ta celebra nan 5 aña di felis matrimonio. Pabien Purga y Purgo, un brasa y sunchi grandi ta bin di parti; Ovito & Marianita Gomes, Marvin, Charisma, Nelitza, Edwin, Mary, Darwin, Darling, Shayenne, Alejandra, Giovanni, Milena, Din din, Virillio, Ello, Lindsay, Cindy, Kimberly, Jeremy y muy especialmente di boso subrina ku ta stima boso hopi, Lisette!
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Awe 11 di december ta haci su 17 aña mas di bida Daniella Kock.E ta haya pabien di su Mom Sandra,Dad Robby,Rumanna:Meli,Daja,Sue,Derwin,Sobrino Dayo y tambe e ta haya pabien di tur su tanta y omo nn ,di madrina y padrinoyfamiaKock,Gonzales Spera bo pasa un dushi dia awe verder y korda cu awo cu bo a haci 17 ta un aña falta pa rijbuwijs meid.Have fun!**** xoxo famia.
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Dia 11december 2008 ta net un anja pasa ku un baby dushi a nace y awe mami su tutu konono a haci 1jaaar oud. Hahahahaha dushi mami ta manda hopi sunchi ku brasa pabo ja bota 1anja kaba dushi ooh crece bo ta crece mi bida no lubida nunka ku abo ta mami su bida mas ku tur cos mami stima bo hopi awe mami ta bay jena bo ku hooopi sunchi hahahhaha pabien mi baby travesura. Lisa & Liryanne. Pabien dibo tio wesss i bo tata omar…. We gonna eat cake.
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Awe 10 di December ta di fiesta e galan Jeannick Pinard. E ta ricibi hopi pabien di su mami Iris, tata, Henter famia Giel y tambe di tur su friendsnan. Jeannick enjoy bo dia banda di pool.
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Awe dia 11 December 2009 e princesita Liryanne a haci 1 aña di edad. Eta haya un makuto yen di sunchi for di su tata Omar y su mama Lisandra,Su omo nan Whensley,Erick,Davie y su tanta Christy y sin lubida su wela y welo nan! Eta haya pabien di su famia nan na: santo domingo, Curaçao y Boneiro. Liryanne corda cubo ta e prinses di e famia y corda nos stima bo hopi.
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Awe ta cumpli un aña mas di bida Rochi Geerman… E ta haya felicitashon di parti su senjora Jeaneth tambe di Karime y Andres y di e nietonan tambedi tur su rumannan pero e ta haya felicitashon di parti di su yiu homber Haime y Nila Rochi hopi pabien y cu Dios drama su bendishon riba Rochi pa cumpli hopi aña mas. ENjoy e dia!!
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Awe ta cumpli un aña mas di bida e galan di Dakota Osbert Croes. e ta haya felicitashon di parti su mama su tata y su ruman. tambe di yiu y tambe primo y primanan, tanta y omonan y henter famia pero bo ta haya pabien muy especialmente di parti bo primo Haime Geerman y su casa cu bo ta gusta cansa su cabes Jeanila Geerman cu ta manda bisabo hopi pabien y hopi aña mas di bida…y cu aki dos siman bo tin cu basha treat. Pabien Otji.
😀 😀 😀 😀 😀 😀 😀 😀
😀 😀 😀 😀 😀 😀 😀 😀
Awe E Craziest Girl alive a cumpli un Anja mas di su wonderful life. E ta haja un makutu di sunchi di parti Su mom, dad and brother. Pero sin Laga afo su P.I.C. esta Nina, Robyn y Geralda. Ahora Daphne Mesora. Laga e haterz nan Keda hate, You know we walk over them. BMS nos ta warda bo ku e 44 den man. Love you sista. Awor, let’s party!
😀 😀 😀 😀 😀 😀 😀 😀
😀 😀 😀 😀 😀 😀 😀 😀
19.
Awe nos FAMOUS CHEF di SUNSET GRILL san nicolaas e haci un aña mas di bida cu Dios drama su bendicion y cu hopi aña mas di bida but wait getting oldd man!! hahahha anyways but still looking young :p un brasa grandi cu sunchi ta bin dibo querida esposa Christina y bo yiu cu stima bo asina hopi 😀 Abigail y sin laga afoo famia emerencia di B…… 251 mi spera bo pasa bon riba e dia bendiciona aki y consiente!! one love.
😀 😀 😀 😀 😀 😀 😀 😀
20.
Awe 11 Di Dec E Ruman Mas Fastiosoo Ne Mundo Ki Kumi Stima Toch Ta Haci 17 Anja Well Manoo Wish You All The Best Hope Bo Enjoy,,Awe Nochi Ta Kumi Ku Jerrick Bo Ta Sali Niemand Meer 🙂 Hahaha..Your My Best Friend My Brother & My Other Half,,Bo Ta Haya Pabien Di Mala Di Abet Di Daniee Dmss! Hahaha & Rest Di Famia! Spera Ba Guste Pic Hahah My Brother Is Someone Who Stands By My Side Holds My Hand When Things Don’t Go Well He Helps Me Understands, Love Youu Hopiiii!! Bo Manaa!
😀 😀 😀 😀 😀 😀 😀 😀

seg_langs: unk pap_Latn unk unk pap_Latn unk unk pap_Latn unk unk pap_Latn unk unk pap_Latn unk unk pap_Latn unk unk pap_Latn unk unk pap_Latn unk unk pap_Latn unk unk pap_Latn unk unk pap_Latn unk unk pap_Latn unk unk pap_Latn unk unk pap_Latn unk unk pap_Latn unk unk pap_Latn unk unk pap_Latn unk unk pap_Latn unk unk unk pap_Latn unk unk eng_Latn unk


text:
DI DOS KONVOKASHON SENTRAL RENOBÁ
di
PARLAMENTO DI KORSOU
riba DJAMARS, 9 di òktober 2018, pa 10or a.m.
KOMISHON SENTRAL:
Agènda:
1. Deliberashon ku Bestür di Feffik i representantenan
di trahadónan di Feffik i representantenan
di studiantenan di Feffik, riba e desishon di
Gobièrnu di Kòrsou pa sera Feffik i su
konsekuensianan pa e tipo di enseñansa di fishi.
2. Deliberashon ku mayornan i/of di studiantenan di
den region, espesialmente studiantenan ku a
kuminsá kaba ku High School i ta kabando esaki i
kier sigui studia.
Willemstad, 4 di òktober 2018
Na nòmber di Presidente di Parlamento,
Grefir di Parlamento,
Sr. mr. S.R. Cijntje


text:
Esaki ta un referendum, no un kampaña polítiko
Naturalmente titulo di e artíkulo aki ta eksagerá. Pero no totalmente. E kampo di ‘Nò’ a konbertí e referendum aki den un kampaña polítiko. Nan ke pa bo VOTA PA NAN, no pa e kestion di referendum! Nan ke pa bo kere ku nan lo drecha tur kos, basta bo vota ‘Nò’ awor i vota pa nan mañan. Anto e ora ei Wiels, PLKP i Cooper lo dirigí Kòrsou rumbo pa independensia total di e maldito makambanan.
PAR i e otro partidonan na mando a kometé mesun eror. Tabata un eror grave pa mara destino di gobièrnu na resultado di e referendum. Di e forma aki nan a konbertí e referendum den un moshon di deskonfiansa kontra gobièrnu en bes di un vota-shon públiko over di destino di pueblo.
Asina nos ta mira un biaha mas ku nos polítikonan ainda no tin madures di liderasgo. Nan ta konsiderá nan mes mas importante ku e kousa komun. Ku lidernan asina, Dios spar Kòrsou!
Kabes friu
Ta p’esei pueblo ta tur konfundí. Pueblo ta kere ku nan tin ku vota pa hende en bes di nan destino. Anto ora nan ta mira nos polítikonan, nan no por skohe pasobra nan tur ta malu.
Pa e motibu ei ARCO ta saka e ‘referendum speshal’ aki pa duna informashon ku kabes friu over di e kestion di referendum, no over di e polítikonan involví. ARCO nunka no ta skonde su pensamentu real. Nos ta kere ku e mihó opshon pa Kòrsou ta pa vota ‘Sí’. No pasobra e No-istanan no tin niun bon argumento. Simplemente pasobra ‘Sí’ ta kumbiní mas ko ‘Nò’.
Union den Reino
Esaki ta e di tres biaha ku Hulanda ta bin yuda Antia solushoná su problema finansiero. Dos biaha kaba nan a sanea nos debenan, ku kada biaha a subi te na montantenan astronómiko.
Awor Antia tin un debe di +/- 5.5 miyar di florin. Hopi hende ta kere ku Antia debe Hulanda e sèn aki. Esei no ta e kaso. Ménos ku 10% di e debe total nos debe Hulanda (entre 500 te 600 miyòn). Parti mas grandi (90%) gobièrnu Antinao debe hende i instituto lokal (Bankonan i Antianonan riku, pa papia palabra kla).
Pues Hulanda un biaha mas ta demostrá ku nan ta un bon partner den Reino ku no ta laga Antia na kaya den momentu di difikultat. Solamente e biaha aki nan a pone 2 kondishon:
1) Kòntròl finansiero den forma di College van Toezicht (‘Cft’) i
2) Kòntròl hudisial den forma di e ‘aanwijzingsbevoegdheid’ pa por hiba polítiko korupto dilanti mesa bèrdè.
Progreso ta bal mas ku stagnashon
E di dos kondishon aki asta Hulanda a laga kai parsialmente pa motibu di krítika entre otro di Raad van State i hues Bob Wit. Pues di tur forma Hulanda a de-mostrá di ta razonabel den su approach. Nos di ARCO tambe tin nos krítika di Hulanda, pero poniendo tur kos den balansa, nos mester konkluí ku progreso ta mas mihó ku stagnashon. ‘Nó’ ta stanka tur kos. ‘Sí’ por tin su desbentaha, pero sikiera nos ta move. Ademas, ‘Sí’ no ta sera tur posibilidat pa drecha òf kambia kos den futuru. A keda palabrá kaba ku despues di 5 aña partnernan den Reino lo evaluá e struktura nobo.


text:
ORANJESTAD – Departamento di Obra Publico ta informa pueblo di Aruba en general y specialmente nos automobilistanan cu ta haci uzo di e caminda di Malmokweg cu dialuna 15 pa diaranson 17 di october 2018 lo bay cera parcialmente pa asfalta e caminda.
E caminda cu lo wordo asfalta lo ta di Malmok #22 te cu Malmok #22r
Ruta alternativa lo keda indica cu baricadanan y borchinan di aviso y e orario di ceramento lo ta di 9’or di mainta pa 4’or di atardi.
En conexion cu e trabounan menciona Departamento di Obra Publico ta pidi pa tene cuenta cu e inconveniencianan cu lo por surgi pa cual nos ta pidi nos disculpa.


text:
natacion
-
Buenos Aires 2018
Anahi Schreuders a landa un tempo di 1:15.14
Anahi Schreuders a landa un tempo di 1:15.14 den e 100m pecho pero no tabata suficiente pa drenta e final…Read More »
-
Buenos Aires 2018
Anahi ta conta di e prome dianan na Buenos Aires
Anahi Schreuders ta conta di su experiencia na e Ceremonia di Apertura di e Weganan Hubenil di Buenos Aires y…Read More »
-
Buenos Aires 2018
Anahi Schreuders a landa un tempo di 34:37
Anahi Schreuders a landa un tempo di 34:37 seconde den e 50m pecho pero no tabata suficiente pa drenta e…Read More »
-
Barranquilla2018
Natacion di Aruba ta bisa ayo na Jordy Groters
Natacion di Aruba ta bisa ayo na un gran landador, esta Jordy Groters. Aki na e Weganan CAC e hoben…Read More »
-
Barranquilla2018
Daniel ta conta di e Weganan di Barranquilla
E hoben Daniel Jacobs ta conta nos mas riba su experiencia aki na Weganan Centroamericano y del Caribe Barranquilla 2018.Read More »
-
Barranquilla2018
Jordy ta termina su carrera
Jordy Groters ta termina su carrera di natacion na e Weganan Centroamerico y Del Caribe aki na Barranquilla. Jordy semper…Read More »
-
Barranquilla2018
Natacion a sigi den e Compleho Eduardo Movilla
E anochi di natacion den e Complejo Acuatico Eduardo Movilla aki na Barranquilla, Colombia caminda e Weganan Centroamericano y del…Read More »
-
Barranquilla2018
Mas medaya pa Mikel
Mikel Schreuders ta logra un biaha mas un medaya den e Weganan Centroamericano y del Caribe Barranquilla 2018. Despues di…Read More »
-
Barranquilla2018
Entrevista Mikel
Entrevista cu e medayista di plata y brons, Mikel Schreuders.Read More »
-
Barranquilla2018
Brons pa Mikel
Natacion a continua awenochi y Aruba un biaha mas ta logra medaya e biaha aki di brons. Mikel Schreuders cu…Read More »


text:
Pas Interior: Un Eksperensia di Mente-Kurpa
E estado di sosiego alerto profundo eksperensiá durante Meditashon Trasendental ta relahá e kurpa i ta permitié saka strès i kansansio akumulá.
Ora bo sistema nervioso ta menos tenshoná, bo por reakshoná ku mas kalmu riba e problemanan ku ta surgi. No ta sufisiente pa bisa bo mes ku bo tin pas interior. Bo mester eksperensi'é den e fisiologia.
Eksperensiá kalmu natural
Agregando e eksperensia kalmante di Meditashon Trasendental na bo rutina diario, pas interior ta krese fásilmente. E tendensia natural di mente ta di bai den direkshon di mas felisidat i pas. Ora praktiká Meditashon Trasendental, e proseso aki ta tuma lugá di un manera natural i outomátiko.
Agregá meditashon na bo rutina diario
Pas interior berdadero ta e sentido di kalmu i sentralidat nesesario pa ta efektivo den e mundo okupá di awendia. Den deporte nan ta yam'é E Zona, kaminda un atleta ta funshoná for di su máksimo rendimiento, mientras e ta keda mantené un punto di bista kalmu i kompletu. Bo no tin nodi retirá bai na un kabe'i seru pa haña pas interior. Djis praktiká Meditashon Trasendental dos biaha pa día.
Agregando e eksperensia kalmante di Meditashon Trasendental na bo rutina diario, pas interior ta krese. Ta meskos ku e manera ku antes nan tabata tinsha paña – nan ta keda hink'é den tinsha i lag'é blikia bèk después den solo te ora e koló stabilisá. Meskos asina interkambiá MT i aktividat ta produsí rápidamente un estado kaminda ku nunka lo bo ta tapá bou di un situashon di strès. No ta importá ki problema surgi, bo ta enfrent'é ku un estado mental fuerte i stabil.
Explore the benefits


text:
BUENOS AIRES, Argentina- E ex vice presidente Argentino Amado Boudou a wordo condena na cinco aña y dies luna di prizon pa soborno pasivo y “negociacionnan incompatibel cu e funcion publico” despues di a wordo haya legalmente culpabel di diseña un plan pa keda cu e compania Ciccone Calcografica, e unico compania cu tabata tin e capacidad di printi placa di papel den e pais Suramericano.
Ademas di e castigo di prizon, e politico liga na Cristina Fernandez de Kirchner ta wordo prohibi di eherce cargonan publico pa bida largo. Tambe e lo mester paga un boet di 90 mil peso (mas o menos 4800 dollar), segun e sentencia.
E asina yama caso Ciccone ta trata di un investigacion hudicial cu a cuminsa na 2012 door di un serie di revelacionnan periodistico. E investigacion penal a purba determina si e ex vice presidente lo a keda cu accionnan di e compania dedica na print placa. Awendia e compania ta yama Compañía de Valores Sudamericana.
En corto, el a wordo acusa di “soborno y delito di negociacion incompatibel cu e funcion publico”. Esaki kiermen, e ta wordo acusa di, supuestamente, a ricibi placa di manera ilegal.
Ta bon pa repasa cu Ciccone Calcográfica a bay failliet, pero a wordo salba danki na e apoyo economico di un otro sociedad priva yama The Old Fund. Semper e sospechanan tabata bay den direccion di Boudou cu e lo tabata tras di e compania chikito aki. Boudou lo a bay di acuerdo pa rescata e empresa priva aki cu ta dedica na print placa, pero a cambio di 70% di su accionnan. Pero esaki no tabata por, ya cu e tabata contra di su funcion publico. Pa esey e tabata tin mester di un grupo paralelo cu hunga e rol di sustituto. Pero e version aki semper a wordo nenga pa e politico Kirchernista.
Ex vice presidente Argentino condena na 5 aña di prizon
BUENOS AIRES, Argentina- E ex vice presidente Argentino Amado Boudou a wordo condena na cinco aña y dies luna di prizon pa soborno pasivo y “negociacionnan incompatibel cu e funcion publico” despues di a wordo haya legalmente culpabel di diseña un plan pa keda cu e compania Ciccone Calcografica, e unico compania cu tabata tin e capacidad di printi placa di papel den e pais Suramericano.


text:
Paradera: Dialuna pa mas o menos 5’or y mey di atardi. Team di recherche di Oranjestad hunto cu dos patruya di polis ta bay na un adres na Paradera y ta detene un persona buska pa Husticia.
E team di recherche hunto cu polis a yega na e cas di e sospechoso L.A.M. E momento ey e tabata su so na cas, sinta dilanti di su cas. Na prome instante e sospechoso a trata di core bay, pero no a logra huy.
Polis a detene y a move mesora cune for di dilanti di e cas, pa evita cu mientras nan tabata wardando riba transportwagen, familiaresnan yega na e cas y haya un confrontacion cu nan.
E sospechoso L.A.M. tabata wordo buska pa intento di asesinato, maltrata y secuestro.
Cu Transportwagen di polis ela wordo transporta pa Warda di polis.


text:
© All rights reserved 2011 - 2017 Djispi Productions Web design by Cathleen Giterson
Un E-magazine pa inspirá, eduká, konsientisá i entretené
Entretené: Tertulia
Den e rúbrika akí por haña hopi potrèt di sea un aktividat artístiko, literario òf
musikal i kisas asta kompañá pa algu di informashon tokante e aktividat i kon el
a bai.
_____________________________________________________________________
Festival di Buki di Mucha 2016
Siman di Buki di Mucha 2016 tabata di 29 di òktober te 6 di novèmber 2016. Lema di e Siman di Buki di mucha tabata: Pa semper yòn! E aña akí Tawela- i Welitanan tabata para sentral. Wela i Tawela ta hunga un ròl mashá importante den bida di nan ñetu- i bisañetunan. Ta p’esei a para ketu e aña akí na e tema akí.
Boekhandel Bruna a habri Siman di Buki di Mucha ku nan famoso Kinderboekenbal. Esaki tabata riba djasabra 29 di òktober 2016. Apertura tabata na enkargo di un brassband ku a trese hopi ambiente. Tabatin diferente aktividat i wega pa mucha, manera bulamentu den saku i un teater di pòpchi. Tabatin algun outor invitá, entre nan Monique Cassimiri i Tanchi Cathy.
Òmpi Tio i Tanchi Merly a animá e muchanan ku kanto i toká di tambú. Tabatin mucha ku tabata lesa pa e chikitinnan skucha i e muchanan tabata skucha ku mashá plaser. Outor Germaine Jong Loy tambe a pone e muchanan lòs nan kurpa pa medio di baile i ehersisio. Tabatin un mini show di teater kaminda Roodkapje a keda salbá pa su Super Oma bistí na paña di un super héroe, ora e wòlf ker a kome.
Tabata un dia plasentero manera por mira riba e potrètnan.
_____________________________________________________________________


text:
Den cuadro di e proyecto recientemente anuncia cu yama Ban Cultiva, un proyecto cu tin como meta cultiva y incentiva participacion, comunitarismo, convivencia y respet di y pa otro, cual proyecto tin tambe como meta asisti e Centronan di Bario den nan reactivacion cu ta forma parti di e vision total di Minister Glenbert Croes, Special Projects Team ta organisa e prome Bario Fest cu ta tuma luga diasabra awor na Centro di Bario Tanki Leendert cu diverso actividadnan di salud, di cushinamento, deporte y entretenimento cu e meta pa tur hende bin hunto y comparti cu otro. Lo tin entre otro DPL presente cu su booth di informacion di trabou. Enseñansa pa Empleo tambe lo ta presente cu informacion di tur e cursonan cu ta brinda. Bus di salud lo t’ey pa un checkeo gratis y hopi mas.
Pueblo di Aruba, specialmente e comunidad di Tanki Leendert y bisindario ta cordialmente invita pa hunto nos pasa un rato ameno dia 26 proximo.


text:
Macubaristraat – Diadomingo anochi algo prome cu 10’or polis y ambulance a bay Macubaristraat, caminda tawata tin un problema grandi.
Na e sitio nos por a wak dos ambulance y varios unidad di polis.
Na yegada di unidadnan policial nan a compronde cu un persona di edad lo a worda maltrata cu un obheto y tambe menasa cu morto.
No ta conoci con exactamente e problema a desaroya, pero si nos sa cu pa algun tempo tin problema entre e dos bisiñanan aki y ya polis mester a yega di intermedia.
Polis a detene e homber agresor y a pidi pa recherche mirando cu ta un caso serio di maltrato y segun polis menasa di morto lo a cay.
E victima tawata den ambulance y tawata wordo atendi pa e paramediconan. Paramediconan a tira bista ariba e detenido tambe ora e tawata den transportwagen.


text:
Huidige artikelen
woensdag 12 april 2017 - Departamento di Impuesto lo ta cera riba cierto dianan den luna di april
Ta recomendabel pa tuma nota di e dianan aki
ORANJESTAD – Departamento di Impuesto ta participa cu durante luna di april lo bay tin cierto dianan cu su oficinanan lo ta cera. E fechanan ta: 14, 17, 27 y 28 di april 2017. E fechanan aki ta relaciona cu siman santo, Dia di Rey y ‘ATV-dag’.
Departamento di Impuesto ta pidi su clientenan pa tuma nota di e fechanan menciona pa evita cualkier inconveniencia.
Gerencia di Departamento di Impuesto
12 di april 2017


text:
Orashon djaweps 31 di mei 2018
‘Un poko tempu despues Maria a sali purá, bai bishitá un sierto pueblo den e serunan di Hudea. Ora el a yega, el a drenta kas di Zakarías i kumindá Elisabèt. Na momento ku Elisabèt a tende e kumindamentu di Maria, e yu den su barika a bula. Elisabèt mes a keda yená ku Spiritu Santu. El a dal un gritu duru i bisa: ‘Dios a bendishoná bo mas ku tur muhé i bendishoná ta e yu ku bo ta karga den bo barika. Na kiko mi ta debe e honor ku mama di mi Señor ta bishitá mi? Tende, na momento ku bo a kumindá mi, e yu den mi barika a bula di legria. Felis ta esun ku a kere, pasobra loke Señor a bis’é, lo keda kumplí.’ Maria a bisa: ‘Di henter mi kurason mi ta alsa Señor, mi ta kontentu di mi alma ku Dios, mi Salbador. Pasobra El a mira ami, su sirbidó humilde, ku bon wowo. For di awor tur generashon lo yama mi felis, pa motibu di e kosnan grandi ku Dios poderoso a hasi pa mi. Su nòmber ta santu! E ta mustra esnan ku ta respet’É su mizerikòrdia, generashon tras di generashon. El a hisa su man poderoso i a plama esnan orguyoso di kurason. El a basha gobernante for di nan trono i El a alsa e humildenan. El a duna esnan ku tin hamber kos bon na abundansia i kore ku esnan riku, laga nan bai man bashí. El a sali na yudansa di Israel, su sirbidó, i no a lubidá di trat’é ku mizerikòrdia. T’asina El a primintí nos antepasadonan, Abraham i tur su futuro desendientenan.’ Maria a keda mas o ménos tres luna serka Elisabèt i despues el a bai kas bèk. ‘ Lukas 1:39-56


text:
Roi Sanchi i besindario
Poko awa akai na aña 2013, no obstante awa ta koré na Roi Sanchi, situá entre
Seru Baha Hundu i Seru Batata.
E roi ta forma kaskada bonita den barankanan pretu. E awa ta kas pa insekto i kangreu.
Parti ariba, na su orígen, e roi ta forma un sistema ékologiko úniko. Tiponan di mòs, yerba, lima i cyanobacteria
ta forma un sistema húmedo stabil. Algu ko no ta posibel na parti abou di e roi, pa motibu ku e kantidat di awa
parti ariba ta keda limita i na e parti abou e awa por ta hopi i destruktivo.
Aki bou algun pòtret di e parti mas ariba di Roi Sanchi.
Palu di kayuda mos cyanobakteria mos i kaska di yeye


text:
Otmar Oduber:
ORANJESTAD (AAN): Partido POR a logra 2 asiento den Parlamento! Un di e lidernan, Otmar Oduber a splica cu e ta contento y ta gradici pueblo pa e confianza. Un partido di 8 luna di existencia y e resultado ta mustra cu pueblo a rechaza corupcion den Gobierno.
Pueblo a dicidi, y e resultado Diabierna anochi tabata tenso di comienzo te final. Despues di eleccion, ta bay cuminza awor cu otro etapa. El a mustra e lamento con durante campaña, principalmente esnan di AVP a ataca POR y e miembronan tur siman, tur dia. Pero awor, Pueblo a rechaza y mustra Gobierno riba e hecho cu nan kier cambio, pueblo kier un politica nobo cu un programa, cu team bon balanza, y e ta contento cu su team di 29 lider di Partido POR.
Oduber a mustra cu e 2 partidonan grandi MEP y AVP, esnan cu a saca 9 asiento, nan tin di busca manera pa sinta cu otro pa resolve e problema cu e dos partidonan aki a ocasiona ultimo 16 añanan.
Si acaso Partido POR wordo yama pa forma parti pa carga responsabilidad? Oduber a bisa cu nan ta cla pa goberna, pa drecha e pais aki pa bienestar di cada famia. E ta mustra cu MEP y AVP tin di papia cu otro pa wak si nan ta traha cu otro.
Mike Eman probablemente lo haya e funcion di “Informador”, pa check si por forma Gobierno. POR lo para un banda un rato pa wak si MEP y AVP lo uni y carga nan responsabilidad.
Si acaso MEP y AVP no cera paz, e ora kizas AVP lo check cu POR? Pero Otmar Oduber a bisa cu el a tende lider di AVP bisa cu e no kier traha cu POR. Pues e ora AVP lo no por forma Gobierno di Coalicion.
“Pues pueblo lo a mande pa oposicion tambe,” Oduber a bisa. Aki e ta referi cu e votamento di Diabierna a manda Gobierno di AVP pa cas.
Di 13 asiento cay te 9. Un di e derotanan mas grandi cu AVP a haya den su historia. Probecha di felicita lider di MEP cu a bay dilanti pa yega 9 asiento. Felicita Ricardo Croes cu tambe a logra su prome asiento.


text:
Si bo persona kier cumpra carchi pa asina bo auto por haya un briyo, por presenta na Centro di Bario Brazil of por cumpra esakinan cerca e atletanan cu semper ta para na Valero Savaneta pa bende.
Brazil Taekwondo a wordo honra cu e pueblo na Car Wash y BBQ
By
Posted on
BRAZIL – Brazil Taekwondo Stichting ta un fundacion cu ta trahando duro pa e team di Train Hard Fight Smart pa asina nan por logra nan metanan y representa Aruba den exterior. Diadomingo ultimo hopi hende a cumpra nan caarchi di car wash y BBQ pero e tempo a spantanan y nan no a bin pa nan auto haya briyo, ni tampoco a yega pa busca nan BBQ.
Brazil Taekwondo Stichting ta gradici e pueblo pa contribui cu Brazil Taekwondo Stichting. Awor Brazil Taekwondo Stichting ta recaudo fondo pa asina por completa tur e fondonan necesario pa por cubri e TK2 y TK5 na Corsou. E proximo car wash y BBQ ta dia 26 di Juni na Centro di Bario Brazil.
>


text:
Oranjestad, ARUBA. Polis di Santa Cruz recientemente a haci un control na diferente supermercado. E control ta pa mira diferente aspecto di e supermercado. Polis conhuntamente cu Economische Zaken y Volksgezondheid Dienst a subi caya pa atende cu diferente supermercado. E areanan bishita tabata Sta Cruz, Hooiberg , Seroe Biento y Cas Paloma.
Mayoria supermercado a cumpli cu regla pero algun no tabata sigui e reglanan. Na un supermercado a bin encontra sushedad y insecto manera kakalaka. A sera e luga y a dune e supermercado 24 ora pa haci esaki limpi. Na un otro supermercado a bin haya prijs di productonan cu no ta cuadra cu e prijs di gobierno. A haya diferente productonan caduca cu ainda tabata riba reki pa wordo bendi na comunidad. E prijs di BBO tabata wordo cobra dobbel riba e productonan. Tur esakinan a wordo haya durante un control inespera ariba supermercadonan.
Control lo continua na bienestar di nos comunidad cu ta haci compras den supermercadonan na Aruba.


text:
ITF Aruba Open 2017
Un otro dia ta tras di lomba pa loke ta trata e ITF Aruba Open 2017 y ta keda unicamente 2 dia pa e torneo aki jega su final. Pero prome cu esei, diahuebs anochi, tabata tin e final di Nations Cup como tambe Team Cup.
Pa splica e diferencia entre e 2 torneo nan aki, den Nations Cup por inscribe unicamente 1 ekipo pa pais y tur e otro nan lo mester inscribi den Team Cup. E Nations Cup ta unicamente den e categoria di Pro mientras cu den Team Cup bo por participa den fun, intermediate, advanced y pro
E weganan a cuminsa un biaha mas for di 9or di mainta y anochi, cu un publico masha grandi mes, Italia y Brazil ta jega e final pa asina bai disidi ken lo gana e titulo di e pais mihor den Beach Tennis pa loke ta e torneo na Aruba. Despues cu e ekipo di hende homber di Italia a gana Brazil, e ekipo femeno di Brazil a bin saca cara y gana pa por a pusha un di 3 partido cual e ora ey ta e mix doubles. Un partido cu a bait e na tie-break, cu e resultado cu Brazil a gana di Italia y keda como e campeon nan
E weganan ta sigi diasabra y lo termina diadomingo, cu wega nan cuminsando di 10or di mainta te cu 9or di anochi. Nos ta warda boso no Eagle Beach


text:
ORANJESTAD – E portal di noticia ‘E Arubiano’ tin tres dia pa rectifica un articulo contra director di dept. di Salud Jerry Staring, sino tin cu paga un multa te maximo di 25 mil florin. Asina corte a dicta diahuebs mainta segun e sentencia cu NoticiaCla tin den su poder. Staring a hiba e portal y su propietario corte, pasobra e portal a publica un articulo infunda cu ta atacha e credibilidad y bon nomber di e director. E portal a nenga di haci tal, cu consecuencia cu a bay para den corte. Falta di prueba di e acusacion, falta di investigacion pa hustifica acusacion di e fuente di e articulo, y falta di duna e director chens pa reacciona, a conduci na un sentencia na fabor di e director.
E CASO
Staring a pidi e portal su director (Farrah Boekhoudt) pa rectifica un articulo publica dia 25 di mei ultimo. E articulo tabata uno cu Staring a considera negativo, yen di informacion incorecto. Ora cu a acerca e portal, su director a informa cu e articulo ta basa riba un documento anonimo di trahadonan disgusta, y tambe informacion ricibi di un trahado cu ta representa un sindicato, esta Jayburt Dijkhof riba e tema. Sinembargo e informacion di tanto e carta anonimo como esun di Dijkhof, no ta cuadra cu hechos segun Staring, pa cual e kier a haya un rectificacion. Corte a sita na banda di Staring, argumentando cu e portal y e persona Dijkhof no a substancia nan informacion suficiente y como tal no por considera e informacion publica como ‘hustifica’, y cu e hechos presenta no ta corecto, cu Boekhoudt no a haci su investigacion manera mester ta, y no a duna Staring un chens pa replica. Basa riba esaki a ordena e portal pa rectifica cu un texto specifico, y pa cual e portal a haya tres dia pa haci tal. Lesa e sentencia AKI.
ORANJESTAD – Ministerio publico a dicidi pa apela e sentencia den caso Fist (asesinato na de Vuyst), ya cu nan no ta di acuerdo cu e sentencia. Den e caso, ministerio publico a pidi bida largo pa e sospechoso Chalgut, pero debi na circumstancianan, huez a dicidi pa duna e sospechoso ‘solamente’ 20 aña di castigo di prison. Segun vocero di ministerio publico Ann Angela, “ e motibo ta cu OM a exigi principialmente bida largo como castigo maximo. Huez a mantene un otro cualificacion y pesey a yega na un otro castigo maximo. Dus ey tin un diferencia, esta, den e haltura di e castigo maximo”. Esey kier men cu e caso lo keda trata di nobo, cu consecuencia cu e caso por haya un otro buelta.
ORANJESTAD – E unico sospechoso den e caso di asesinato di de Vuyst (3 november 2017), J. Chaljub a keda sentencia na 20 aña di prison diabierna mainta, scapando asina di e sentencia solicita pa ministerio publico di bida largo. Motibo di e ‘reduccion di castigo’ segun huez, ta cu no por a deduci e motibo di e sospechoso pa a comete e crimenan, y ni kico e relacionan tabata di e crimenan cometi pa Chaljub.
ORANJESTAD – Diabierna mainta huez ta dicta sentencia den e caso FIST, miho conoci como e caso di asesinato na de Vuyst di aña pasa November. Tin un sentencia di bida largo ta colga riba cabez di e unico sospechoso J. Chaljub (47), cu si huez dicta esaki, lo ta un di e poco sentencia di bida largo dicta. E sentencia ta programa pa keda duna pa 8:15 diabierna mainta. Despues e sospechoso tin 14 dia pa apela esaki. E interes pa e caso y sentencia consecuentemente ta halto, mirando e embergadura cu e tabatin den comunidad, banda di esun di e dos criaturanan cu a muri aña pasa den e mesun periodo.
ORANJESTAD - Orden di Abogado contra cu KPA a suministra potret di captura di ilegalnan. Asina nan ta informa pa medio di un comunicado di prensa diaranson. Segun e comunicado, directiva di Orden di abogado regularmente ta ricibi kehonan di colega abogado tocante publicacion di portret di sospechoso nan (hopi biaha menornan di edad), victima nan di trafico of persona nan cu pa nan mala suerte ta presente un caminda na mal momento. Publicacion di tipo di portret nan asina por forma un infraccion grandi ariba bida personal, porta perhudica un persona pa un of otro motibo of por complica resocialisacion di un persona. Na mes momento naturalmente ta asina cu sociedad tin derecho ariba informacion adecuado y hasta por ta asina cu tin un interes en conneccion cu un investigacion cu cierto portret nan wordo publica. Esaki nan ta escogencia nan cu cada periodista mester haci ora di eherce nan trabou. Lastimamente cu na Aruba ta asina cu no tin regla codigo di ethica periodistico, no tin un ograno disciplinario, y periodismo como gremio no ta demostra capacidad di autoregulacion. Orden di Abogado ta considera esaki di ta un problema serio.
ORANJESTAD - E cooperacion entre e partnernan di Veiligheidshuis Aruba ta andando bon. Asina un comunicado di ministerio publico a bisa dialuna atardi. E necesidad pa cooperacion structural entre e partnernan den enseñanza, husticia, cuido y den e cadena social ta visto for di nan participacion activo na e reunionnan di cuido y seguridad di Veiligheidshuis. E reunion general aki ta tuma lugar cada dos siman pa discuti casonan di famianan y personanan individual y pa trata nan problemanan riba tereno di sociedad, social y/of hudicial. E meta ta pa capta problemanan serio den un fase mas adelanta posible, pa asina busca solucionnan y medidanan.
ORANJESTAD - Ministerio Publico y Cuerpo Policial di Aruba dialuna atardi a pidi asistencia di pueblo di Aruba den soluciona e hincamento di prome di september 2018 den vecindario di Sand Bar na Palm Beach, den cual e homber hoben Camilo Carreño Sosa a sufri heridanan cu a costa su bida. Desde e anochi ey, Polis no tin ningun rastro di e sospechoso Ryson Juleano Paskel, naci na Aruba riba 24 di oktober 1998.


text:
ORANJESTAD (AAN): Eco Destination Management of Aruba a worde premia cu e Stella Award den e categoria di Best Suppliers, pa Teritorionan Internacional y Mericano.
E premionan inaugural di Stella Award ta reconoce suppliers cu consistentemente ta ofrece servicio di calidad y inovacion pa reunionnan y eventonan rond mundo.
E Stella Award ta un iniciativa di NorthStar Travel Group y ta haya su nomber danki na e palabra Latino cu ta nifica Streya. Recientemente introduci, e ta un programa comprensivo nobo cu ta redefeni excelencia den e industria di reunion.
E ta identifica y celebra categorianan di premiacion cu ta inclui hotelnan, centronan di convencion, centronan di conferencia, aeoliñanan, liñanan crucero, centronan di convencion y bishitante, y companianan di maneho di destinacion, cu honornan presenta den 18 categoria, entre seis region.
ECO Destination management a worde reconoci pa excelencia en general y profesionalismo, tecnologia, y inovacion, entre otro aspectonan critico di e experiencia di reunion y evento.
E ganadornan a worde selecta cuidadosamente pa un cuerpo di hurado experto cu ta evalua documentacion di sosten cu ta worde provei pa e nominadonan lider.
ECO Destination Management Services of Aruba a garantisa su clientenan un experiencia di destinacion cu ta sobrepasa nan espectativanan, proveendo huespetnan cu experiencianan di bida inovativo y memorable, ademas di servicionan di DMC consistente y creativo.
Pa e ultimo 30 aña, e compania su exito ta danki na su clientela mundial y su partnernan local di destinacion!
ECO DMS ta ofrece Servicionan di Destinacion personalisa cu no conoce igual na Aruba y na Curaçao.


text:
Teaser titel:
Idea pa negoshi den aña 2014
Teaser tekst:
Pa kustumber na luna di desèmber ta wak bèk riba e aña ku ta kabando i ta purba kalkulá kiko e aña
nobo por tin den tapara pa nos i nos negoshi. Pa e edishon aki di Empresa Chikí nos a aserká algun organisashon ku ta representá sektornan importante den nos komunidat pa wak kiko nan ta mira òf loke nan ke mira realisá den e aña nobo. Entre nan tin e ministerio pa desaroyo ekonómiko, CHATA, CIFA i CICA. Mas ku klaro dos ekonomista di Kámara di Komèrsio tambe ta tira un lus riba desaroyo di ekonomia di nos isla.


text:
Riba djamars e presidentenan di Eerste i Tweede Kamer Ankie Broekers-Knol i Khadija Arib a terminá nan bishita na Saba. Na nan yegada na Saba djaluna mèrdia nan a keda risibí pa gezaghèber Jonathan Johnson i sekretario Tim Muller despues di esaki a sigui un resepshon informal ku miembronan di Konseho Insular i Kolegio Ehekutivo.
Durante di un bishita di familiarisashon kòrtiku tabata importante pa nan mes mira kon e isla ta rekuperando despues di e impakto di orkannan Irma i Maria ku a pasa serka di e islanan den luna di sèptèmber 2017. Gezaghèber Jonathan Johnson a tene un presentashon ekstenso delineando asina e akshonnan tumá promé, durante i despues di e orkannan. Despues di esaki e delegashon a hasi un rekorido di e isla enfokando riba área i kasnan afektá (Fort Bay harbour, The Farm naHells Gate i e planta di resiklahe).
E bishita na e isla mas chikitu di Reino Hulandes a terminá despues di un enkuentro ku organisashonnan sosial (Saba Reach Foundation, Saba Comprehensive School, Saba Business Association, Kas di ansiano, Saba Health Care Foundation, operator di e boto The Edge, EC2, i sosiedat di patfender pa mucha hòmber i muhé).
E presidentenan huntu ku nan delegashon lo kontinuá nan bishita pa Kòrsou, Aruba i Boneiru promé ku nan bai bek Hulanda e fin di siman aki.


text:
Komunikado pa prensa i rekomendashon pa enfrentá e periodo kalor via página web.
EINDE VAN HET ACTIEVE ORKAANSEIZOEN 2017
FIN DI UN TEMPORADA DI ORKAN 2017 AKTIVO
Pronóstiko di tempu pa Kòrsou i bisindario bálido te djaluna merdia 12:00
o.l, 22 di òktober 2018.
Kompilá:
djadumingu 21 di òktober 2018, 11:00 o.l. (15:00 UTC).
Tempu:
Shelu ta parsialmente nublá, temporalmente hopi nublá ku posibilidat pa algu di áwaseru lokal, prisipalmente den oranan di anochi i mainta.
Temperatura máksimo lo alkansá 31 ºC i temperatura mínimo 24 ºC.
Solo ta sali 06:26 i ta baha 18:14 o.l.
Bientu:
For di direkshonnan entre nortost i ost i por lo general moderá; forsa 3 te 4 (12 te 30 km/ora, 7 te 16 nudo). Prinsipalmente den áwaseru, de bes en kuando basta fuerte te fuerte den ráfaga: forsa 5 te 6 (31 te 50 km/ora, 17 te 27 nudo).
Situashon general:
Un disturbio situá riba e parti sùitost di laman Karibe ta sòru pa un fluho di aire húmedo i instabil for di un direkshon nortost. Pa e motibu aki áreanan di nubia kapas di produsí áwaseru lo sigui krusa nos region durante e próksimo dianan. Kondishonnan atmosfériko ta mustra favorabel pa desaroyo di mas áwaseru durante djaluna. Algun di e yobidanan aki por ta lokalmente moderá.
Kondishon di laman:
Por lo general moderá ku altura di olanan entre di 0.5 i 1.5 meter (2 te 5 pia).
Sistemanan signifikante di wer tropikal:
Sistemanan signifikante di wer tropikal: Ningun. .
Fenómeno spesial:
Ningun.
Perspektiva te djamars merdia:
Parsialmente nublá, temporalmente hopi nublá ku algun áwaseru lokal.
Meteorólogo:
Abraham.
E próksimo boletin di tempu lo wòrdu publiká djadumingu 17:00 o.l. (21:00 UTC).


text:
ULTIMO ORA. BONEIRU. AKSIDENTE DI TRAFIKO KU 2 HERIDO. Den kareda di 6:30pm un aksidente di trafiko a tuma lugar riba EEG boulevard kaminda te ahinda pa motibu nan deskonosi un pickup a boltu. E[…]
Month: June 2018
Continue reading …
HOMBER KU KIER A HORTA BANDERA DI BONEIRU DETENE
Continue reading …
KASO CALDERA
Continue reading …
ELVIS KUWAS ALIAS MONSTER A YEGA BONEIRU BOU DI ESTRIKTO MEDIDANAN DI SEGURIDAT
Continue reading …
KPCN TA KERE KU NAN TA BASTA LEU TA BAI KU E KASO DI ASESINATO DI PADO JOSEPHIA
Continue reading …
E DI DOS SOSPECHOSO RELASHONÁ KU E KASO DI PADO JOSEPHIA A KABA DI WÒRDU DETENÉ.
Continue reading …
PROME DETENSHON DEN KASO DI ASESINATO DI PADO A KAI
Continue reading …
Djasabra 2 di yüni KMar a detene 4 persona na airopuerto di Boneiru
Continue reading …


text:
Dòkternan di kas di Boneiru ta akordá kaminda pa futuro ku ZVK
Siman pasa 27 di yanuari dòkter nan di kas di Boneiru, a firma un karta di intenshon ku Ofisina di Seguro di Kuido Hulanda Karibense (ZVK).
Pa medio di e karta di intenshon akita hasi vários palabrashon pa garantisá kuido di dokter di kas na Boneiru den futuro.
Asina e partidonan a palabra ku lo hasi esfuerso pa yega na un akuerdo di trabou di mas aña. Den kuadro di esaki a palabra vários komponente ku lo sigui alsa kalidat di kuido di dokter di kas mas. Tambe a papia riba maneranan pa redusí e preshon di trabou di dòkternan di kas, maneho di establesimentu di dòkternan na Boneiru i definí indikadónan di prestashon (norma pa midi prestashon).
ZVK ta hopi satisfecho ku e paso importante ku a dal aki i ta mira kolaborashon ku dòkternan di kas di Boneiru den futuro ku hopi konfiansa.


text:
Minister Otmar Oduber ta trahando duro pa e maneho di desperdicio na un manera responsable
Awe mainta a ricibi un briefing riba e proceso di unda e comisionnan instala pa yega na soluciona e maneho di desperdicio na un manera responsabel ta para. E proximo 2 simannan ta crucial pa loke ta trata e Terms of Reference (TOR) cu ta wordo prepara pa TNO, caminda cu PwC lo ta envolvi den e proceso pa supervisa e proceso aki.
Tambe lo bay tin un ‘stakeholders meeting’, cu tur esnan cu ta forma parti di henter e proceso di desperdicio aki na Aruba, unda cu tur lo haya oportunidad di wordo scucha y poni na altura di e procesonan cu ta andando.